Q=12	C=10	SS=0	LS=0	PS=0	DC=0	LC=2	SD=0	BS=1	G0=36	G1=18	G2=7	DLID=ber_Latn	BODY=Mise en vers de Le Roman de Chacal de Brahim Zellal (Extraits) - HUSSEIN - Poésie\nMise en vers de Le Roman de Chacal de Brahim Zellal (Extraits)\nBrahim Zellal Un al n Wuccen iririt $er tmedyazt : L in Äerbawi 2 Un Brahim Zellal al n Wuccen Tiririt $er tmedyazt : L in Äerbawi 3 4 Awal n umaru £ef temâayt Timâayin nBidpad timezwura i nessen deg uêric-agi. UBidpad abrahmane u d ane$laf amezwaru n tmurt n Lhend. Ne$ yezmer ahat llant yakan uqbel-is. Ayen i$ef ntebbet, d akken timâayin-agi n tmurt n Lhend ttwateroment r tutlayin irkel n Ccerq, tikal s yisem n Bidpane$Pilpay, tikal s yisem nLochman. Ssin kecment tamurt n Legrik s yisem n timâayin nEsope. Phèdreemla-tent i Rruman.DeffirPhèdre,ddeqs n Ilaîiniyen,Aphtonius,Avien,Gabrias,timâayin.i uran Ssin $er da, llan-d kra n yimyura atraren, amFaërne, Abstémius,Camérarius,i yuran kra n wammuden s tlaîinit di$en. Armi d taggara n lqern wis seîîac,anida d-yekker yiwen i mu qqarenPhilibert-Hégémon,d$a yura i tikelt tamezwarut timâayin s tutlayt tafransist. Lqern mbeâd, ilêeq-dLa Fontaine. ULa Fontaineeîîes akk fell-asen. Belêaôa, llan-d akka deffir-s kra n yimyura i d- eooan ismawen-nsen, alad$aM De La Mottelakked Jean-Pierre Claris De Florian.Attayen tmacahut n temâayt. 5 Brahim Zellal Brahim Zellat seg At Zellal anida tawacult-is tedder armi d 1850. Maca, netta ilul di taddart n At Äebdelkrim n Yiwaviyen. Mmi-s n Brahim Yettâawad-d d akken jeddi-s tu$-it d amnafeq yessutren leânaya i At Äebdelkrim. Belêara, At Zellal s timmad-nsen akan, frurin-d seg At Addac.\nAjouté le : 20 février 2015\nIzri n yiles\nTayerza n Lkaghedh\nUn al n Wuccen iririt $er tmedyazt : L in Äerbawi\nal n Wuccen\nTiririt $er tmedyazt : L in Äerbawi\nAwal n umaru\nTimâayin nBidpad timezwura i nessen deg uêric-agi. UBidpad abrahmane u d ane$laf amezwaru n tmurt n Lhend. Ne$ yezmer ahat llant yakan uqbel-is. Ayen i$ef ntebbet, d akken timâayin-agi n tmurt n Lhend ttwateroment r tutlayin irkel n Ccerq, tikal s yisem n Bidpane$Pilpay, tikal s yisem nLochman. Ssin kecment tamurt n Legrik s yisem n timâayin nEsope. Phèdreemla-tent i Rruman.DeffirPhèdre,ddeqs n Ilaîiniyen,Aphtonius,Avien,Gabrias,timâayin.i uran Ssin $er da, llan-d kra n yimyura atraren, amFaërne, Abstémius,Camérarius,i yuran kra n wammuden s tlaîinit di$en. Armi d taggara n lqern wis seîîac,anida d-yekker yiwen i mu qqarenPhilibert-Hégémon,d$a yura i tikelt tamezwarut timâayin s tutlayt tafransist. Lqern mbeâd, ilêeq-dLa Fontaine. ULa Fontaineeîîes akk fell-asen. Belêaôa, llan-d akka deffir-s kra n yimyura i d- eooan ismawen-nsen, alad$aM De La Mottelakked Jean-Pierre Claris De Florian.Attayen tmacahut n temâayt.\nBrahim Zellat seg At Zellal anida tawacult-is tedder armi d 1850. Maca, netta ilul di taddart n At Äebdelkrim n Yiwaviyen. Mmi-s n Brahim Yettâawad-d d akken jeddi-s tu$-it d amnafeq yessutren leânaya i At Äebdelkrim. Belêara, At Zellal s timmad-nsen akan, frurin-d seg At Addac. D yiwet n twacult e$ran (ideg yella yiwen umrabev ameqran) u yiwen seg lejdud-is Lêao Brahim (jeddi-s umaru-nne$ i d-eêya d$a uneggaru- a s yisem-is lakked d tmusni-s eddem) tu$-it maççi kan d axuni, maca d amnafeq di$en yettekkin di îîrad n icerriven n 1857. D acu kan, ulama baba-s n Brahim yellan di tazwara s ccan-is d leqder-is, u$al ssin $er da, ilmend n umennu$-is $ef tmurt-is, tetti yes-s ddunit. ebru i tilla, Lêao Brahim ad te$li yes-s ddunit, u mmi-s, baba-s n umaru, ad yu$al d afellaê. Maca, dimi d- erra s lexbar s lferq yettilin gar tagnit deg yettidir d tin deg edder baba-s, ad yeârev ad yefk i mmi-s leqraya ur s-nettunefk ara i netta. Brahim ileméi ad yekcem d anelmad $er lespères blancsn At Äebdelkrim, ssakin deg At Mengellat. Ssin $er-s, ad yekcem $er u$erbaz amagnu u ad d- effe$ d aselmad. Ad yels d aâsekri deg useggas 1914 u ad d- effe$ deg useggas n 1918, anida ara ettuâeyyen di Cercal. Ad iheyyi yiwet n turagt n tutlayt taârabt wa ad d- essukkes yiwen n ugerdas aâlayan n tutlayt tamazi$t. Ad yettuâeyyen d ccix n taârabt di Blida Di 1928.\nUn al n Wuccen\nAd s- ekker Brahim Zellal deg useggas n 1920. Ad d-inadi akk tamurt n Leqbayel s uêiwec. Ur yettaooa At Äisi, Tizi Hibel, At Yanni, Iwaviyen, atg. Di 1942, ad t-a$ lêal yekfa. Nnig uêiwec i ten-id iêawec d tira ten-ura s isekkilen n tlaîinit, Brahim Zellal ad ten-id essuqel $er yiwet n tefransist yetâeddan. Deg useggas n 1949, ad d-ff$en (acu n tuff$a !) $erles pères blancsdileFort-National di Fichier périodique berbère.Ungal n Wuccen ad yettwifreq “seddaw ufus” $ef kra n medden kan akka d kra n temnavin n tmurt n eqbayel. Deg useggas n 2010, s tejmilt n Taseâdit asin, ad s- u$al wazal u ad d- effe$ s wudem yuklal $er teérigin n Äeccab di Tizuzzu.\nTamâayt-iw ddem asagem D awiziw $er teqbaylit Wa d aneâmar ixeddem Wannivnin nnger yif-i Ini-as i gma ur nettagem ir cc$el telha t$imit\nUccen d yizem


Q=0	C=0	SS=0	LS=0	PS=0	DC=0	LC=0	SD=0	BS=2	G0=40	G1=35	G2=20	DLID=ber_Latn	BODY=Uguren n weγsi* deg wefrag aγelnaw** n Yellowstone - Amis du Djurdjura\nPublié le 25 juin 2010 par Omar Mouffok\n*aγsi (iγas) : loup.\nTamawt : yella wemgerrad gar weγsi ed wuccen. Aγsi d aγersiw seg twacult n yiḍan, yugar uccen (chacal).\n**afrag aγelnaw : parc national\nSγur Darcey Moyer\n30 Tubeṛ 2006\nZik, iγas (loups) llan tteddred deg umur ameqran seg Temrikt n Ugafa, maca imi imdanen ttagaden-ten, ttṣeyyiden-ten arma ay ten-ssawḍen γer yiri n wengar deg tlemmast n lqern wis 20. D aya ay yejjan iduba (autorités) ad ḥesben aγersiw-a d ṣṣenf yellan deg umihi (en danger) deg 48 n Yiwunak n Temrikt deg 1973, yerna bdan qeddcen i lmend n uḥuddu ed tallalt n uγersiw-a i wakken ad yefrurex.\nDeg 1995, iduba (autorités) imarikaniyen skecmen-d aγsi (loup) tikkelt niḍen γer wefrag aγelnaw (parc national) n Yellowstone. I lmend n waya, uwyen-d 14 n yiγas idemdamen (loups gris) seg Kanada. Aseggas sakkin, rnan bran i 17 n yiγas niḍen deg wefrag-a. Ass-a, azal n 4500 n yiγas idemdamen ay yeddren deg Yiwunak Yeddukklen (war ma neḥseb-d wid yeddren deg Alaska). Dγa d aya ay yejjan iduba imarikaniyen ad kksen isem n waγsi seg gar yismawen n yiγersiwen yellan deg umihi (en danger) ed ad t-ssersen gar wid yettwaggzen (menaces), d taṣeddart ur newεiṛ anect n tmezwarut-nni.\nD acu kan, assekcem n yiγas (loups) γer Yellowstone d tamsalt ay d-yeglan s waṭas n wawal deg yiseggasen-a ineggura. Ṛṛay-a n tririt n yiγas d ayen ay d-yesnekren urfan n yiṣeyyaden ed yimeksawen, am wakken ay d-yegla s ccwal deg Yiwunak (Etats) imarikaniyen n Wyoming, Idaho ed Montana. Maca, seg tama niḍen, Ameẓlu (Sserbis) amarikani n uḥuddu n Yiselman ed Tudert Taweḥcit, tirebbaε yekkaten i lmend n uḥuddu n twennaḍt akked yimesnudren (biologistes) feṛḥen s tuqqla-a n weγsi γer wefrag n Yellowstone.\nWid ay yugin tiririt n weγsi (loup) ur asen-εjibent kra n tγawsiwin. Γef umedya (lemtel), imeksawen ugaden lemmer iγas (loups) ad ilin d ssebba ara asen-yeswaγen lmal-nsen. Yiwen n umeksa yesṛuḥ 25 n yigenduzen ay tenγa yiwet n terbaεt n yiγas deg yiwet n lfirma ay ibeεden azal n 80 km γef Yellowstone, deg ugafa utrim (nord-ouest) n Wyoming, yerna deg yiseggasen-a ineggura, iγas mmγen γef lmal ula deg Idaho ed Montana. Deg lweqt aydeg lqanun yegdel (yemneε) timenγiwt n yiγas, yekfa ttesriḥ i yimeksawen akken ad ten-nγen, maca aya ala deg tegnit aydeg ameksa-nni yufa-d aγsi la as-ineγγ imir-nni ya kan deg lmal-nnes. Lemmer ad ineγ weγsi lmal war ma yeẓra-t umeksa, Ameẓlu (Sserbis) amarikani n Yiselman ed Tudert Taweḥcit ad d-yeṭṭef aγsi-nni yerna ad yawey γer wemkan niḍen akken ad t-sbeεden γef lmal n medden. Maca ma yeqqel yenγa lmal tikkelt niḍen, iqeddacen n umeẓlu-nni ad t-nγen. Imḥaddiyen n Tudert Taweḥcit xellṣen ugar n 155.000 n yidulaṛen i wakken ad asen-γermen i yimeksawen lmal ay asen-yemmeccen seg 1995. Yuγ lḥal, γas ma yella tettwafham tugdi ed wurfan n yimeksawen, maca iduba (autorités) la asen-d-γerrmen lmal-nni ay asen-iṛuḥen, yerna ttεawanen-ten akken ad frun yal ugur ara asen-d-yekken seg yiγas.\nUgur niḍen ayyes d-glan yiγas (loups) s tuqqla-nsen γer Yellowstone netta d urfan n yimeẓla (ssrabes) n ṣṣyada n yiselman ed yiγersiwen, imi ay ugaden seg yiγas ad sneqsen seg yizerzren n uwapiti ed yiγersiwen niḍen ittetten imγan, dγa d aya ara yejjen iduba ad sḥeṛsen tagnit γef yiṣeyyaden. Imeẓla n ṣṣyada n yiselman ed yiγersiwen ugaden lemmer asseḥṛes-a ad d-yeglu s lexṣara i yemdanen ay itteklen γef ussenzi n wayen ay d-ttṣeyyiden akken ad ddren. D acu kan, ar ass-a, werεad neẓri d acu n dduṛ ay yezmer ad t-yurar waγsi (loup) deg temsalt-a n ussenqes n yiγersiwen n ṣṣyada. Mi ara nales tamuγli γef yiseggasen yezrin, ad naf awwaḍ n waγsi d ayen ay yessawḍen ṣṣyada ad tenqes s 6 ar 19%, yerna llant ula d tikkal aydeg teḥbes akk ṣṣyada, imi amḍan n yiγersiwen ay ttṣeyyiden yemdanen yenqes s waṭas γef ljal n yiγas. Yuγ lḥal, imi iγas ttṣeyyiden aṭas, ssawḍen kra n teqḍiεin n yizerzren arma ay negrent deg kra n yimukan n wefrag aγelnaw n Yellowstone. Dγa, akken ay d-yenna yiwen n umesnuder (biologiste), “D tidet, imdanen ur zmiren ad γellten kra n wemkan ma yella tella deg-s terbaεt n yiγas iṣeḥḥan”.\nLlant aṭas n ssebbat ay yejjan medden ad qeblen allus (aεiwed) n ussekcem n weγsi (loup) γer Yellowstone. Aṭas n yimesnudren ay yettxemmimen imi ur yelli weγsi deg wefrag-a, ggten yiγersiwen ittetten imγan arma ay qqlen ttḍurrun tiẓegwa n wefrag-nni. Dγa, tisin n yiγas (loups) ay yeqqlen ttṣeyyiden iγersiwen-a, yeqqel-d wemneki (équilobre) deg twennaḍt. Yuγ lḥal, afrurex s zzyada n yizerzren n uwapiti seg zik ay yella d ugur deg Yellowstone, yerna i lmend n ussenqes n yizerzren-a, iduba (autorités) llan neγγen-ten. D acu kan, timenγiwt-a war ssebba d ayen ay yesserfan agdud, yerna d aya ay yejjan Congress amarikani ad yessukk lqanun ara tt-igedlen (imenεen). Deg tallit-nni, imi ur llin yiγas (loups) deg Yellowstone, izerzren n uwapiti frurxen s waṭas. D acu kan, imi ucci ur ten-id-ikufa deg wefrag-nni, aṭas seg-sen ay yemmuten seg laẓ. Yuγ lḥal, aṭas seg yizerzren-nni ay yettmettaten mi ara teqseḥ tegrest d iγersiwen iwessaren neγ uḍnen, yerna lemmer d ay llin yiγas, tili d wid-nni ara ccen. Maca ass-a, imi ay d-qqlen yiγas γer Yellowstone, amḍan (nombre) n yizerzren yenqes s 50%, yerna ula d isekla n tlemlelt (tremble) ed tsemlelt (saule) ufan iman-nsen, imi ay neqsen yizerzren ay asen-iγeẓẓen iferrawen.\nTuqqla n yiγas γer Yellowstone d ayen yejjan daγen imekdaden (castors) ad frurxen ed ad afen iman-nsen xir n zik. Yuγ lḥal, imekdaden bennun uggugen (barrages) aydeg ttemsegrawen waman, dγa d aya ay yettajjan iselman ad frurxen deg tmedwin-nni ed ad ilin d ucci i wursuten n wegrizli (grizzly). Timedwin-nni jjant daγen iselman n terwit (truite) ed tsemlelt (tremble) ad afen iman-nsen.\nDeg tidet, akk isekla (ttjuṛ) ed yiγersiwen-a myuqqanen gar-asen: iγas (loups) ttemmγen γef yimekdaden (castors); imekdaden ḥwajen isekla n tsemlelt (tremble) imi ay ten-ttetten yerna bennun yes-sen uggugen-nsen –(barrages); iγas ttetten izerzren n uwapiti, dγa ssenqasen amḍan-nsen (nombre), dγa d aya ay yettajjan tisemlelt ad taf iman-nnes ed ad d-temγi; dγa mi ara yebnu umekdad uggug-nnes, tisemlelt tettaf iman-nnes ugar.\nAsmi ur llin yiγas (loups) deg Yellowstone, frurxen mliḥ yikuyuṭen (coyote), d acu kan iγersiwen niḍen ay ittetten amurḍus neqsen s waṭas. Amesnuder (biologiste) Robert Crabtree – ay iqeddcen deg Wammas n Unadi n Twennaḍt n Yellowstone – yenna-d ass-a, imi ay d-qqlen yiγas (loups) γer wefrag n Yellowstone, ula d amḍan (nombre) n yikuyuṭen yenqes s 50%. Seg tama niḍen, tuqqla n yiγas (loups) d ayen ay yejjan amḍan n wursuten n wegrizli, tidγaγatin, irammaten (gloutons), ibaraγen ed yiγersiwen niḍen ittetten amurḍus ad nnernin, imi iγas neγγen aṭas n yiγersiwen ittetten imγan yerna tikkal, ttajjan tifekkiwin-nsen werεad fukent. Amesnuder Doug Smith, imḍebber n Usenfar n Yiγas (Wolf Project) deg Wefrag Aγelnaw n Yellowstone, yenna-d: “Mi d-yeqqel waγsi γer Yellowstone, yules yeṭṭef amkan-nnes n uγersiw amezwaru aṣeyyad deg wefrag-a, dγa d aya ay yejjan ula d tudert ad ternu ad tejjujjeg imi ula d leṣnaf niḍen n yiγersiwen ulsen ufan iman-nsen. Tuqqla n weγsi (loup) γer Yellowstone d taγawsa igerrzen akk ay d-yellan deg wefrag-a deg lqern-a aneggaru”.\nYuγ lḥal, iγas (loups) ur nfiεen kan iγersiwen yeddren deg lberr, wanag zemren ad nefεen ula d igḍaḍ. Imassanen ufan-d imi izerzer n welkus (élan) yessenger imudaγ n tsemlelt (ittett iferrawen-nsen), qqlen yegḍaḍ ur ttafen isekla anda ara bnun leεcuc-nsen. Dγa, imassanen la ssaramen s tuqqla n yiγas akked unnerni n wemḍan (nombre) n yegrizliyen, ilkusen ad neqsen, yerna imudaγ n tsemlelt ad nnernin ed ad yejj ula d amḍan n yegḍaḍ ad yennerni deg wefrag-a.\nSeg tama niḍen, iγas (loups) nefεen afrag n Yellowstone ula seg yidis n yedrimen, imi ass-a, aṭas n yimerrayen (touristes) ay la d-yettasen γer wefrag-a akken ad ẓren, neγ, tikkal, akken kan ad as-slen i weγsi yeskuεεuy. S waya, tuqqla n weγsi (loup) γer Yellowstone d ayen inefεen ama d iγersiwen, ama d afrag-nni akk s umata, yerna d aya ay yesfeṛḥen wid yettḥuddun tawennaḍt.\nD acu kan, iban tuqqla n uγersiw-a γer wefrag n Yellowstone tessenker-d ugur iweεṛen imi ay d-yella umennuγ d ameqran gar wid ay t-yebγan ed wid ay t-yugin. Tuqqla n weγsi (loup) γer ugafa-utrim (nord-ouest) n Yiwunak Yeddukklen d ayen yejjan tudert taweḥcit ad teg asurif γer sdat deg tama-a, yerna aya yerra-d tudert ed tezmert i yinagrawen n twennaḍt (écosystèmes) ay yellan zik deg tama-a qbel ad yenger weγsi. Yuγ lḥal, taḥkayt-a n weγsi d ayen yesεan azal ameqran imi ay aγ-d-tesskanay mazal nezmer ad nurar dduṛ i lmend n wallus n lebni n twennaḍt-nneγ ay nesswaγ zik, s ussenger n kra n yiγersiwen. Γas ma yella aya ad d-yeglu s wuguren ay yeḥwajen tifrat, maca nessaram ad lemden yemdanen amek ara ddren ed yiγas (loups) deg talwit, i nnfeε n twennaḍt-nneγ.\nSγur: Darcey Moyer\nTasuqilt: Omar Mouffok: www.imedyazen.com


Q=3	C=1	SS=0	LS=1	PS=0	DC=0	LC=0	SD=0	BS=4	G0=36	G1=18	G2=11	DLID=ber_Latn	BODY=3ème Congrès du MAK : Awal n uselway, Mass Ferhat Mehenni, i wegraw wis krad n MAK\nPARIS-DIASPORA (SIWEL) — "Avrid n tlelli ivan, d win n tidett win it yeddemen ad yessiweḍ. Ur d nett3awad ara i yeɣsan asewwi, tezṛam akk d acu i d aɣvel iɣ iceɣven, d wayen iɣ id yessawḍen ar da.", "\nXas akken d avrid asertan id newwi, ur n dduri ara i tisfi d twaɣit n tazzla n idammen d wuzzu n tsiswa, neẓra d akken yiwen was kan, acengu s wudem n udavu azzayri d win ara ad-d zzin i tikkelt nniḍen fellaneɣ. Ittunefk aɣ ur nettaǧa yiwenrad ineq seg neɣ yernu a nessusem niɣ ad-t nettarra kan i imeṭṭawen. "\nAzul n teggmatt akken ma tellam. Ad-d awiɣ assa awal-iw s teqvaylit kan, tameslayt ur tif yiwet nniḍen deg maḍal.\nAwal amenzu, d izen n vava-s i tarwa-s. D timmunent, d tilelli d yiseɣ i ɣer id nekker, anezzuzef tanaklit, anerreẓ imurar n wuzzal s wayes iɣ kerfen armi d assa.\nYal aswir n tuddsa tasertant i irfden amennuɣ n tlelli n uɣref is, d amazray. Win iɣ-d isdukklen ass a, ɣef iɣallen nneɣ ara nerfed ta3kumt is. Anevnu niɣ anettkel ɣef yiman nneɣ kan, ur nettraju ara tayett si tama n uveṛṛani.\nTiqvayliyin, Iqvayliyen, tewwi yaɣ-d a nxemmel kan i iɣallennneɣ. Amezruy maci d akellex, maci d tarewla, maci d tinna n yal yiwen yekkaten kan i yiman is. Aɣref aqvayli am yiwet n twacult, niɣ yiwen wemdan. D aɣlan yettṛaju umezruy ad-d yawi tilelli-s akken ad izdi lqedd is ger lejnas. Yuklal amkan is di Tuddsa n Lejnas yeddukklen. Aytma, ayssetma,\nUlac tilelli ara d yasen ma ur ixelleṣ wemdan, tarva3t neɣ aɣref azal is. Ssuma-s d tidi, d akud, d tadrimt, d imeṭṭawen nneɣ d idammen.\nXas akken d avrid asertan id newwi, ur n dduri ara i tisfi d twaɣit n tazzla n idammen d wuzzu n tsiswa, neẓra d akken yiwen was kan, acengu s wudem n udavu azzayri d win ara ad-d zzin i tikkelt nniḍen fellaneɣ. Ittunefk aɣ ur nettaǧa yiwenrad ineq seg neɣ yernu a nessusem niɣ ad-t nettarra kan i imeṭṭawen. Gandhi d argaz yuklalen leqder. Maca zzat-s, di tudert is, id yufa d wid yessnen azal n tudert d leqder n wemdan akk d iɣerfan. Zdat neɣ, nekni, ig llan d wid urness3in allaɣ. Amer d nutni ɣursen kra deg qerru a-ɣ id qavlens wawal asertan. Maca di tsertit ẓran ur aɣ zmiren ara. Qaren-as d takriṭ d wuzzal kan swayes ara ɣ izmiren. Aten id tettwalim ten, ṭṭfen yal tiɣilt, yal agni, yal tiɣmert taqvaylit ammer ad kkren yeqvayliyen ad awin tilelli nsen. Γef aya ara-dd greɣ tiɣri i yelmeẓyen nneɣ ad vedden ar tlelli, ar tfenṭazit d yiseɣ, d taqvaylit id yessawlen\nQqaren yelha win ittheggin usu uqvel naddam, nekni an heggi iveddi afus deg fus, tadukkli tasertant akken an qavel i d yusan, a-nheggi iman nneɣ i igenni yevɣun yeɣli-d ɣef tmurt nneɣ.\nAvrid n tlelli ivan, d win n tidett win it yeddemen ad yessiweḍ. Ur d nett3awad ara i yeɣsan asewwi, tezṛam akk d acu i d aɣvel iɣ iceɣven, d wayen iɣ id yessawḍen ar da.\nAssa felli d aselway n Unavad aqvayli U3ḍil, ad-serseɣ zzat n wegraw nneɣ n yiseɣ d acu yettwaxdemen seg asmi uɣaleɣ d ameqran n Unavad.\nDi tazwara, Anavad s timmad is, aṭas ur yuminen ara nezmer a-t nesvedd. Asmi id ilul amenzu n yunyu 2010, kkren-d kra wwten-d segneɣ deg iɣmisen n udavu azzayri, nnan-d ur nes3i ara azref a-t nessali ma ulac tifranin. Amzun akken yella kra n unavad u3ḍil deg mezruy niɣ deg maḍal ig vedden s tefranin. Talalit n unavad aqvayli d tin yessulin ar tseddart nniḍen awal id yettilin ɣef timanit. Si “Dacu rara neč” nuli ɣer “ur s3in ara azref i wnavad”. Qqaren as “kkat-it ɣef temẓin ad ittu irden”.\nSeg mi yuli unavad, ivan-d yisem n Uqvayli ger lejnas. Tigti di tmura yeswan d tid iɣ id yellin tiwura nsent. Marikan, Kanada d Kebec, Lalman, Talian, Spanyul, Beljik, Swiss, lejnasyeddukklen d wid i nemlal, i wumi nessefhem azref u wafraniman n uɣref aqvayli.\nSi tama taqvaylit newwet as nefk i Taqvaylit (Tamurt taqvaylit) d uɣref aqvayli, allalen d isufar n uwanek (les attributs de l’Etat)\n1)- Nessuli asmil “Siwel.info” yessawaḍen tikwal alamma 150 000 n yemdanen it ittwalin deg yiwen was. (Tanemmirt i wid iqeddcen i wakken ad ittnernay ad ittwenni3).\n2)- Nerra-d iseɣ i yismawen n imawlan d iẓuran nneɣ s tkarḍan tnekkit taqvaylit. D igiman n yemdanen itt id ixedmen, zdinlqedd nsen yis.\n3) Nessuli asɣirret aɣelnaw aqvayli, 4) Nejva si tiɣilt n timanit ar tin n wafraniman.\n5) Asmi d tella tallit nni n 2012, adfel yergel-d iverdan, yessargagi tamurt seg semmiḍ, negr-d tiɣri i yeɣriven, njem3ed idrimen swayes n3awen wid yenneḍruran. Tajmilt i mas Vu3ziz d wid it itt3awanen armi yal tamnaṭ iwweḍ ittumussu n wafraniman armi, yal yennayer, yal 20 di yevrir nettifrir-d d takriṭ tasertant yugaren akk tiyid deg akal nneɣ.\n6)- Nesvedd ayen yugaren akk izamulen n teqvaylit, ANAY UNṢIV AQVAYLI. Nerra-d yiss i weqvayli leqder. Assa yettwarfed di yal tama taqvaylit, di yal tamurt taverranit anda ttidiren yeqvayliyen. Mi t iwala yiwen yečur wudem is d tafat.\n7) Si tama tageraɣlant, Taqvaylit d weɣref aqvayli ufraren-d di tlemmast n lejnas yeddukklen imi tamurt n Maṛuk d tin yessutrern i wakken Tuddsa n lejnas ad teqqim iwesɣervel n uzref n wafraniman i weɣref aqvayli.\nXedmeɣ ayen mi zemreɣ. Ad snummereɣ ineɣlafen ixedmen yidi seg ul, wid ur isxef ara wevrid n uɣurru, wid ivedden i iveddi n tzemmurt, tili, a3qqa !\nUr vɣiɣ ara ad-d veddeɣ i tuɣlin i tikkel tisnat d aselway n unavad aqvayli. Maca, mi yid tegrem tiɣri di yal azwar-iswir id yellan i wakken ad kemmeleɣ avrid yidwen, urzmireɣ ara ad rewleɣ i teqvaylit id yessalen.\nMaca, ur d ttveddadeɣ ara i yisem, niɣ i tɣawsa ur neswi. Ad-dveddeɣ i wakken ma ulac akk ya, anessali agraw aɣelnawaqvayli iwakken netta ad-d iheggi tamendawt i Teqvaylit.\nUqvel aya, deg agguren id iteddun, anesres ɣef ṭṭavla n lejnas yeddukklen amimuṛandum yessuturen s wudem unṣiv azref n wafraniman i weɣref aqvayli.\nI wakken, ayen f nettnaɣ a-s nizmir, fellaneɣ anessikki yal taqvaylit yal aqvayli deg annar n tsertit. Ad-d greɣ tiɣri i telmeẓyin d yelmeẓyen, di tesdawit niɣ deg ɣervazen, ad-d fken tayett, ad veggsen ɣef yiman nsen i tlelli nsen d tin n tarwa nsen n uzekka.\nFell-aneɣ aneddu d wid yessexdamen tadrimt, ur ten nettajja ara i wdavu amesvaṭli aten ittɣerrim, aten ittṛuzu deg ajggu n we3rur.\nAsen nini i yserdasen d imessulta iqvayliyen aɣ 3iwnen magal irevraven d udavu azzayri.\nAd-d greɣ tiɣri i imeɣnasen n tmaziɣt ad-d fken afus n lem3awna i teqvaylit d uzref is i wafraniman\nMa tgam iyi leqder, tefkam iyi laman nwen, nek d argaz ara d irren i teqvaylit izerfan is yemmečen.\nUqvel ad fakkeɣ, ad ssiwḍeɣ azul i ynekraf isertanen imẓaven, amenzu nsen d Kamel Ddin Fexxaṛ.\nAd anzeɣ ɣef iɣerfan n umaḍal ittnaɣen ɣef tlelli nsen, llan d imaziɣen niɣ ala. Ad tidir Teqvaylit d tamunant\nAd yidir uɣref avayli di tilelli\nAd Yidir Wafraniman i Teqvaylit\nTajmilt i wid yeɣlin akk f tlelli, tinekkit d yiseɣ n yeqvayliyen, ave3da, imeɣrasen n umennuɣ mgal anekcum aveṛṛani, wid yeɣlin di 1963-64, wid n tefsut taverkant d wid akk ittwanɣan f teqvaylt nsen.\nAswir wis III n Wafraniman i Teqvaylit. 26/02/2016\nMas Feṛḥat At S3id (MEHENNI)\nSIWEL 281415 FEV Augmenter la taille du texte\tDiminuer la taille du texte\tPartager


Q=10	C=7	SS=2	LS=0	PS=0	DC=2	LC=2	SD=0	BS=3	G0=22	G1=9	G2=6	DLID=ber_Latn	BODY=Tafsut I Tṛables – Kabyles.com\nAccueilKabylophonieTafsut I Tṛables\n11 mars 2012 Hend Sadi Kabylophonie 0\nTaɛlamt Imaziγen teţṛefṛif deg igenni n Tṛables. Ţţeswiṛa s tezger tilisa, tnuda timura. Amaḍal akw iwala ţ. Ass enni, ayen ẓṛant wallen d ayen akkenni neţṛaǧu s tuffra. D ayen akken s ur numin ara. Adabu enni imeḥqen tamaziγt, i ţ yenfan ula deg yexxamen yeγli, yegrareb.\nWi s yennan a d yas wass enn ? Nerra tablaṭ i wul, amzun akken neqbel akw ayen i d iḍṛan, neqbel tarennawt n “Wedlis azegzaw” n Qeddafi, tarennawt n Ibaatiyen, wid enni imeḍlen tamaziγt, imḥan ism is, yeqelɛan aẓaṛ is. Aẓaṛ enni yeṛṣan deg umezruy n tmurt, aẓaṛ i d yekkan si zzman n Hérodote. Aẓaṛ enni d yefkan ula d isem agi Libya, isem n tmurt n-wassa. Yak, zik, wid umi qqaren “Ilibiyen” llan d-taqbilt tamaziγt deg Libya.\nD-tideţ, asirem enni amezwaru i yeččuṛen ulawen, isluγ it wayen i t id iḍefṛen: tarennawt Imaziγen n Wedrar Nefussa, ɛallqen ţ i yemǧuhad n tineslemt, at ičumar yeţţawes Utaram !\nMaca, xas akken, taɛlamt Imaziγen enni iṛefeṛfen deg tazwara nnig lγaṛ n Maɛmeṛ Qeddafi, akken mazal it yedduxxun, yuγal d ixerban, teǧǧa d lateṛ deg-wallaγen. Mazal ad texdem ccγwel is. Ulac tardast n wakal n Tferka Ugafa ara ţ yeţţun.\nMi nwala, ass enni n tlelli d yuγalen, ilmeẓyen ɛallan Yaz (Z) i γ icerken deg igenni n Tṛables, iban belli tarennawt enni diγen tcerk aγ akken i γ icrek Yaz enni izduklen nnil, awraγ d uzegzaw. Neţţat enneγ, nekwni nban ines.\nTarennawt agi tedda d deg lǧeṛṛa n Tefsut Imaziγen n 1980, i yekkren i tsertit n ukabar yiwen, deg lǧeṛṛa isuraf n wid akw innuγen akken a d sekflen tamagit yeţwarkḍen, a d sekflen iẓuṛan enni isḥerqen Ibaatiyen iḥeqqaṛen, deg lǧeṛṛa n wid akw innuγen γef izerfan ennsen. Ass a Tafsut imaziγen, akw Imaziγen n tmura ţţikin degs.\nDaymi, tameγra yagi useggwas a n Tefust Imaziγen tis 32, nessaram a ţ nehdu i tiyessetmatin enneγ yakw d wamtaten enneγ imaziγen n Libya. Wid i d yeḥyan awal umedyaz amaziγ i s yennan, nnig 50 iseggwasen akkin:\nṬzemṛeḍ ad teǧǧeḍ i laẓ tiɛebbaḍ\nTzemreḍ ad tsekweḍ ifadden\nTzemreḍ ad teṛẓeḍ ţnefexa n-wezṛu n tnicca γef ẓẓebṛa n tmuḥqranit\nYiwen ur izmir ad isγar iγbula n ddaw tmurt i d iţţaken insisen deg i id iţsummu ayefki n telelli ṛṛuḥ agujil.\nAwalen agi, ma nerra ten γer tsertit, a d ibin belli idles amaziγ, d win i d ayefki n tlelli γef yewwi umedyaz. A d nesmekti belli deg lǧeṛṛa n Umussu amaziγ i d illul Ijerrid n Izerfan n Wemdan amezwaru deg tmurt n Lzzayer, d imeγnasen n tmaziγt i t id isekkren, i t irefden. Ama deg Lmeṛṛuk, ama deg Lzzayer, deg Libya neγ deg Tunes assa iḍehr ed belli, si tama n weγref, yiwen n sslak i tsalafit i yellan : d-timmuzeγt.\nAtaram yuwsen akken ad γlin isnarafen n Waaraben, ass a iṛuḥ am wakken iqbel ccariɛa ad-tuγal deg-wemkan ennsen. Wannag atamten enneγ Imucaγ, kkren i ṭṭrad n taggara.\nTafsut agi i Tṛables, a ţ nefk i tiyessetmatin enneγ d watmaten enneγ imaziγen n Libya.\nTasfut agi i Tṛables, a ţ neg d tamuli n tegmaţ, n temselta tamaynut deg umennuγ i γ yeggunin, d tin ara d yawin limaṛat enniḍen, d tin ara yellin tibbura ywehhan γer tγaltin ansi ara d iḍil usirem.\nTafsut agi i Tṛables, d tiγri ara nger i tsuda tigraγelnawin, a nezwir seg l’OTAN, i yeţţikin deg useγli n Maammar Qeddafi, iwakken ur ţţaǧǧant ad yuγal g wemkan is udabu ara γ issendemmen. A d naf iman enneγ neqqar : ţţif zzman n Qeddafi, a nuγal degs neţmenni.\nNeẓṛa ayen yecqan Ataram, ur yelli d aγref n Libya, ayen i t yecqan d lgaz. Fellas i ṭerṣa tiṭ is, awi d kan a d iţceṛcuṛ. Maca, mačči γer yiwen ssuq i nsewweq nekwni yides. Di ssuq enneγ, nekwni, aγref amaziγ yezwar lgaz. Deg tmurt enneγ, tamaziγt teţţalas tudert.\ndolor. tristique ut ut dapibus Phasellus eget Donec leo. consecteturUA-10888605-2


Q=4	C=4	SS=0	LS=0	PS=0	DC=0	LC=0	SD=0	BS=0	G0=99	G1=38	G2=8	DLID=ber_Latn	BODY=Mmis n …řefqi – Amazigh.nl "vrij mens"\nHome/Categorieën (overview)/Verhalen & Gedichten/Mmis n …řefqi\nS wass yus as d řewjeɛ, tessekk ɣar weryaz nnes. Aryaz nnes ǧa iǧa d řefqi n temzida n dcar. Yus d itazzeř ɣar taddart, yiwi d abrid d ijj. Maca yufa aḥenjir rexdenni i immarni. Tiřiwřiwin iwḍent ař adrar n marjijju, aregbent ura ɣar dcar. Tinuyam n řeɛnaṣar, ict teqqar itt i tenneɣni, uřa d imedyazen ggin tfust nsen, iwyen min ictaben. ggin as Ḥemmu d isem, iɛizz x yemmas, baba s am nneɣni. Manaya ismar di tmurt n Arrif, deg useggʷas n řaz.\nŘuḥen wussan, usin d inneɣni. Immut řefqi n temzida, arrin ijj nneɣni deg wemcan nnes. Třayetmas teqqim d tajjač nettat ɛad d tameẓyant, ibedd as d řemřac ɣar uzeǧif, maca war teddar ca i yexf nnes waha. Maḥend ad teṭṭeff di mmis, ad t tegg jar tiṭṭawin nnes, ad t tesseymi, ad imɣar ad idweř d aryaz, ad xafes ixdem tiwecca farwicca, Min tegga Třayetmas? truḥ uca temřec. Truḥ tmun, s wagřa nnes d waẓri nnes. Taddart n řefqi teqqim texřa. Qqimen din ɣir ifiɣran d tɣareḍmiwin; uřa d aqzin n řefqi iqqim d ayujir. Třayetmas rexxu temřec, tarezzu ad tegg amcan nnes ɣar weryaz, minzi truḥ d tacna ( ttacna).\nTedweř Třayetmas war twiři mmis. Mmis idweř war itiff mani ɣa iṭṭeṣ. Itett di řexřa, iteṭṭeṣ di řexřa. Ƴar umezwar tuɣa tticc as iřeqquzen n weɣrum amecnaw netta amcnaw aqzin, maca řectu nnes tuɣa itaff it di tyennurt, ɛad s tnufra x waryaz n yemmas.\nŘuḥen wussan usin d, kkaren ait bab n dcar arrin aḥenjir nni ɣar temzida ad iɣar; zzayes ad isexxar i řefqi ad issakkʷaḍ nnubet, zzayes ad d yayem aman zi tařa n dcar, u zzayes ad iřmed tiɣuri – mařa iceṭṭ as ca n wakud! Am nni i yeqqim ař ami idweř d imxennec, igga tamcant nnes jar imeḥḍaren n temzida. Maca war yufi ca tamcant di taddart n waryaz n yemmas. Tuɣa tzawarent iwdan s yemmas umi truḥ tejj it temřec, tesmeḥ dayes netta d ameẓyan. Meřmi mma tuɣa tenṭeḥ dayes teqqar as: ‘arzu manis ɣa tekked, war xseɣ ca ad ẓareɣ aɣenzur nnec’.\nḤemmu imɣar, idweř d imxennec řa netta, iddar s ireqwaz n weɣrum yuẓɣen, d waman iṣemmaḍen n tařa n dcar. Ca n twařatin, itawy it akides řefqi n temzida ɣar ṣdaqi, ɣar wuraren; Ḥemmu ittu illa ɣares yemmas. Řuḥen wussan usin d, idweř řa netta d řefqi n temzida amecnaw babas. Imɣar as ccan di dcar, řa netta ɣares nnubet nnes, zi řɛid ɣar řɛid teggen as ayt n dcar tacemmuct n tmenyat deg ufus. Tuɣa qqaren as Ḥemmu, idweř d ssi Ḥemmu. Waxxa tennurzem as tewwart n arẓeqq, war ittu ca min xafes ikkin…war icarh ca ad issekk řa netta marra min xas ssekken iwdan. Idweř itarra tafqeḥt n temẓi nnes, d tefqeḥt n yemmas x imeḥḍaren nnes i ɣares itcarran.\nIjj n twařa ikkar yuyeř ijj n ukeccud di řḥid n tzeqqa n temzida, inna asen i imeḥḍaren nnes ad qqimen tcarran s marra min ɣarsen n tzemmar, war tesqarin ař d ɣa yewḍa ukeccuḍ nni s tɣuri n lqurɛan. Aqa twarid, ussan n ṣmayem, imeḥḍaren bdan teggen tizemmar nsen, qqaren lqurɛan s marra min ɣarsen d tizemmar; řefqi meřmiiiiiiii……xafes ikka yiḍeṣ, imeḥḍaren řa nitni!\nŘefqi, ssi Ḥemmu, ikkar d zeg iḍeṣ, war yufi uřa d ijj ifaq!…. yufa marra iḥenjiren ṭṣen. Řa nitni!….ṭṣen?…issawař aked ixf nnes. Netta tuɣa yarezzu yasen ssibba, sennej i manaya netta umi tuɣa t d ameẓyan, war xafes yeɛdu ijj n wass war icci imeddaḍaren x imsewqen. Ssenni ikkar isswiẓẓeḍ ɣar ukeccuḍ, imeḥḍaren ɛad ṭṣen; ḥed ad yiři tuɣa itarja, uca ibda iccat, iccat, wenni ɣa teřqeff tecti, itaff ixf nnes di barra s řeḥriq. Ssenni uyuren as imeḥḍaren, war das iqqim ḥed, uřa d ccarḍ war das iqqim.\nMunnen iwdan n dcar uca uzzren xafes, arrin ijj nneɣni deg wemcan nnes. Ixarreṣ ad yuyur ɣar ccarq. Ict n twařa ikkar ɣar tuffut, uca yisi deg iḍaren nnes. Ikka x meřwect. Iẓwa ɣar tmurt n midden. Ibda yarezzu x řxedmet, maca igga war iddikkʷiř d řefqi n temzida ḥuma war xafes tazzřen amecnaw mammec i das ggin di dcar. Yufa řxedmet deg iyyaren, icarrez imejjar, ireqqeḍ isrusa.\nŘuḥen wussan usin d, igga ttesriḥ di ccarq amecnaw mammec ggin iwdan n Arrif marra. Řexxu min ǧa yurezzu yuf it, ttesriḥ di jjib, tinɛacin am nneɣni, uca imneɛ d abrid ɣar dcar. Maca wi ɣar ɣa idweř? Iwdan n temzida uzzřen xafes, yemmas tenna as: “ war xseɣ ca ad zareɣ aɣembub nnec!” Ssenni idweř ɣar taddart n babas ixřan, tenni mani tuɣa tzeddeɣ yemmas qbeř ɣa tɛawed řemřac, uca issars ixsan nnes.\nYiweḍ d ssuq, ikkar ijar iḍaren nnes řa netta ad isewweq. Ikka iɣzar iɣzar ḥuma war t iẓar ḥed. Yiweḍ ɣar ssuq, yudef nican ɣar uqiḍun, iqqim x ict n tjartič, iřaɣa d x watay, uca isřa i yijj issawař ……[aqa irumeyyen usin d, arezzun x iwdan i yexsen ad xedmen di lxarij …] Mmendarent as d tiṭṭawin i ssi Ḥemmu, ikkar iṣṣuref ɣares inna as: ”aQa ayi, řa nnec iwta ayi zɛaf ɣar uzeǧif, urezzuɣ ad xřiɣ tammurt”. Inna as wenni tuɣa issawařen: ruḥ ɣar řfusina, din i tpuntaren. Am nni i yegga, iruḥ ɣar řfusina isseqsa x irumeyyen, nnan as: ad trajid! Iqqim Ḥemmu itraja ad d ɣares asen ad xafes sseqsan irumeyyen!\nIdweř-d Ḥemmu ɣar řxerbet nnes, yemmas teřha aked waryaz, tennuɣ di tarwa d tamara, Ḥemmu tuɣa t d řefqi, maca i mayemmi? ma ad iřha ak ‘ruḥ-ased’ ɣar řfusina niɣ ad yarzu x ca n temzida ad ayes ixennec ař d ɣa yegg Yakuc ca n tewwart? Iwta array deg wenneɣni, iẓwa iɣzar, igeɛɛed ɣar taddart n yemmas, iřaɣa, teffeɣ d ɣares ɣar wazzay. Yemmas war teqqim amecnaw amezwar, aẓři tuɣa dayes war iqqim, umi tezřa mmis uca tebda tetru, igga as ict n tcemmuct deg ufus uca tarni deg imeṭṭawen. Ḥemmu, tuɣa nneyyet nnes tuǧeɣ. Netta tuɣa yarezzu ad imřec s uyenni i das igga tacemmuct nni deg ufus. Iweṣṣa tt, inna as “ad traḥed ad ayi txeḍbed yeǧis n Mimun n Ḥeddu”. Tuɣa iẓar itt ttayem zi tařa uca teqqim as jar tiṭṭawin.\nŘuḥen wussan usin d, imřec řa netta, igga tarwa nnes. Waxxa am nni war t tisi ca tmurt. Itwařa iɛzariyen n dcar gguren d ahimur ɣar lxarij, uca tekkar d dayes řa netta. Tekkar d akis temɣart nnes, tenna as “mani ɣa traḥed? iḥenjiren ɛad d imeẓyanen, nec war ɣari da ḥed, qim da di tmurt nnec, mani ɣa traḥed ad tenɛarqed di tmura n midden?”\nWaxxa am nni, igga array nnes, iẓwa ɣar lxarij; yufa tazeddiɣt, řxedmet, tinɛacin. Maca tafqeḥt n dcar aqa t ɛad dayes. Tafqeḥt n yemmas aṭṭas s waṭṭas. Yemmas tɛawed řemřac, yemmas tesmeḥ dayes. Tabrit tekka yemmas yesx ad tt yekk! D manaya i yexs ad yegg řa netta. Ismeḥ di tarwa nnes amecnaw mammec dayes tesmeḥ yemmas, řemřac aqa yarezzu…. Amezwar tuɣa itraggʷḥ d, issekka d tinɛacin, arruḍ, sintat, tibratin. Tarwa nnes tuɣa nnumen kuř assuggʷass itraggʷaḥ d ɣarsen, ssenni ibda ixeṭṭa ijj usseggʷas ař ami d yiweḍ řexbar aqa imřec, igga tamɣart nneɣni. Inna as i temɣart wis tnayen aqa netta ɛemmars tuɣa war ɣares ca iḥenjiren, aqa aḥqa…tamɣart tamezwarut war ṭṭiru. Ḥemmu iweddar x tarwa nnes, war iqqim yarezzu di ḥed, wi yexsen ad yemmet, yemmet.\nTinɛacin n iḥenjiren isbedd itent, iḥuz itent ɣares, war iqqim ca yareṭṭa x tzeddɣit n dcar, immuṭṭi ɣar Tiṭṭawin ḥuma ad imřec s tnufra x iwdan n dcar, maca yemmas tessen! Ḥemmu iruḥ ɣar Tiṭṭawin huma ad imřec x řxaḍar nnes; ict n twařa yareggʷḥ d, iruḥ amezwar iqqim simana di dcar, inna asen i tarwa nnes aqa ɣares cɣeř ad idweř ɣar lxarij. Maca netta iruḥ imřec di Tiṭṭawin. Ḥuma ad yarni ad isnuffar řexbar n řemřac x imeddukař nnes, inna asen i yewdan aqa menɛent ddiwana di lmeɣrib x ca n řecwaɣeḍ! maca ɣar uneggar idduqqez-d řexbař: marra tessen belli igga tameɣra, ismeḥ di tarwa nnes di dcar.\nŘuḥen wussan usin d, mmis itwařa yemmas tqeṭṭa, tnixsis, řebda d imeṭṭawen, ɛad war tumin illa iɣdar itt waryaz nnes. Tuggʷed zeg wawařen n iwdan. Ssenni ikkar mmis ameqqran, wenni umi qqaren Dilax, ijmeɛ aqrab nnes, ismeḥ di tɣuri, yuyur ad yarzu x babas, ar mani teqqqim temɣart nni rid d aryaz idweř d ɣares rid d mmis iqqim akides.\nDilax ikka tammurt, iffeɣ tenneɣni ar ami d ixecc ɣar tendint nni mani izeddeɣ babas ssi Ḥemmu, mmis n …..řefqi. Ijj n wass n wedfeř, war iǧi wi ɣa yefɣen s teṣmeḍ. Iffeɣ ssi Ḥemmu ad iseɣ cmeɛ zi ‘Albert Heij’ sminzi idweř itegg ddwa aṣemmaḍ. Xmi nni ɣares d tasen imezyar isruɣa cmeɣ amec tuɣa teggen deg wemrabeḍ n temzida n dcar. Waxxa, iffeɣ ɣar tḥanut, igga arruḍ x warruḍ, war das teqqared aqa d Arifi niɣ zi dcar!, yarrwes deg iwdan n wafɣanistan. Dilax řa netta tuɣa iffeɣ ḥuma ad yawi yaɣrum zi Albert Heij’, d Dilax itwařa babas, iřaɣa, baba, baba, inneqřeb d ssi Ḥemmu, ibda Dilax itciyyar as….Ḥemmu war ɣares mani ɣa yarweř, niɣ ad innuffar, niɣ ad igg ixf nnes war iɛqiř x mmis. Ammu i yemsar ar ami msagaren, tiṭṭawin di tinneɣni.\nMayemmi i dayi tceyyared? Ammu i das inna babas i mmis. Ma tewca ac d yemmac ad ayi tegged ca n řḥarz niɣ! Dilax yudef di tmurt, tɣir as aqa ɛaad ɣares babas! Niɣ akides issiweř ad idweř ɣa yemmas am ijj n wass. Maca Dilax tuɣa iɣmi dayes ijj n useqsi. Ikkar isseqsa t inna as: mayemmi i daneɣ tejjid d iyujiren? Yarra xafes inna as aqa: “Ijj n twařa tuɣa ggureɣ di ssuq n třata, tewta ayi d ijj n temɣart s ijj n ucemmus, zi rexdenni nec war kenniw qebřeɣ. Yarra xafes mmis, inna as: “maca tinɛacin n iḥenjiren teqqimed tqebřed tent, tarwa nnec zi temɣart nneɣni, teqqimed tqebřed tent…. a mmis n ………ř ..q….řefqi”


Q=14	C=14	SS=0	LS=0	PS=0	DC=0	LC=0	SD=0	BS=0	G0=5	G1=4	G2=1	DLID=ber_Latn	BODY=Acts 10:22 Nutni rran-as : D lqebṭan-nneɣ Kurnilyus, i ɣ-d iceggɛen ɣuṛ-ek! D argaz țcekkiṛen akk wat Isṛail yerna ḥemmlen-t axaṭer d amdan aḥeqqi iḍuɛen Sidi Ṛebbi. Ibedd-ed ɣuṛ-es lmelk n Sidi Ṛebbi yenna-yas-d a d-iceggeɛ ɣuṛ-ek, a d-taseḍ ɣer wexxam-is iwakken ad isel i wayen i tesɛiḍ a s-t-id-tiniḍ.\nKabyle(i) 22 Nutni rran-as : D lqebṭan-nneɣ Kurnilyus, i ɣ-d iceggɛen ɣuṛ-ek! D argaz țcekkiṛen akk wat Isṛail yerna ḥemmlen-t axaṭer d amdan aḥeqqi iḍuɛen Sidi Ṛebbi. Ibedd-ed ɣuṛ-es lmelk n Sidi Ṛebbi yenna-yas-d a d-iceggeɛ ɣuṛ-ek, a d-taseḍ ɣer wexxam-is iwakken ad isel i wayen i tesɛiḍ a s-t-id-tiniḍ.\nActs 10:22 Cross References - Kabyle


Q=11	C=0	SS=0	LS=11	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=DEG UMEZWARU - Results from #70\nṬṭuqqten yirmuden ɣef tdiplumatit tazzayrit deg useggas n 2021\nAsamas, 26 Dujembeṛ 2021 12:21\nLEZZAYER TAMANEƔT – Tadiplumatit tazzayrit, yuɣalen tura d tasarut n Lezzayer, tedder, deg useggas n 2021, aṭuqqet n yirmuden seg i tuɣ ɣef uɣawas afriqi akked uɛrab i wakken ad tettekki deg ufray n tezɣan ladɣa tid n Libya akked Mali.\nAxelleṣ aliktrunan : ugar n sin n yimelyunen n temhal timzenziyin i yettwakelsen deg 2021\nAkwas, 23 Dujembeṛ 2021 16:25\nLEZZAYER TAMANEƔT – Aneɣlaf Amenzu, aneɣlaf n Tiẓraf, Aïmene Benabderrahmane, yenna-d deg Lezzayer tamaneɣt dakken aciri n Umeẓlu n uxelleṣ aliktrunan n gar-timhal gar teṛmist Lezzayer Tanazent akked Uẓeḍwu gar-tibankiwin ad yessiweḍ ugar n 10 n yimelyunen n yimdanen yesɛan tikerḍiwin n tedrimt, ad sfaydin seg umeẓlu n uxelleṣ s Internet.\nYermes Uselway Tebboune inmahalen n Pakistan akked win n Legrik\nAsinas, 21 Dujembeṛ 2021 15:46\nLEZZAYER TAMANEƔT – Aselway n Tegduda, Abdelmadjid Tebboune yermes ass n usnas (ttlata) inmahalen n Tegdud tislamant n Pakistan akked win n Tegduda n Lgrik, akken d mmizwaren Mass Ata-Ul-Munim Shahid akked Massa Nike Ekaterini Koutrakou, i yerzan fell-as tirzi n ṛṛwaḥ imi kfan tuɣdaḍin-nsen deg Lezzayer, i d-tenna Tselwit n Tegduda deg yiwen n ulɣu.\nTaqbuct taɛrabt : yesserha uselway Tebboune taɣlamt taɣelnawt n tcirḍart\nAynas, 20 Dujembeṛ 2021 10:06\nLEZZAYER TAMANEƔT – Aselway n Tegduda, Mass Abdelmadjid Tebboune, yesserha ass uynas (letniyen) deg Leqṣer n Uɣref (Lezzayer tamaneɣt) imcirḍaren n teɣlamt taɣelnawt n tcirḍart akked tegrawt tatwilant seg d-wwin Taqbuct taɛrabt n Tfidiralit tagraɣlant n tcirḍart deg Qaṭar.\nTaqbuct taɛrabt FIFA-2021tanagart: Zzayer terna Tunes (2-0) d terbeḥ taqbuct deg tikelt-nnes tamezwarut\nAsiḍyas, 18 Dujembeṛ 2021 21:46\nḌDUḤA- terbe$h taɣlamet taɣelnawt n yimiraren idiganen taqbuct taɛrabt FIFA-2021, n tcirḍart, d tt-a d tikekt tamezwarut ad-terbeḥ Lezzayer taqbuct-a deg umezruy-nnes, zdat n ma terna deg unagar taɣlamet n Tunes s ugmmuḍ sin ɣer ulac (2-0), deg wakud amerni,akud agejdan yemmir s ugemmuḍ ulac ɣer ulac (0-0), as-a ssebt deg unnar n « lbit-axxam » di tmaneɣt n Qaṭeṛ « Dduḥa ».\nTirzi « tamezruyant » n uselway Tebboune ɣef Tunes d abeddu n ublag amaynu\nAsimwas, 17 Dujembeṛ 2021 11:06\nTUNES – Tirzi « tamezruyant » n uwanak ay iga uselway n tegduda, Abdelmadjid Tebboune, ussan n ukras d ukwas ɣef Tunes s uneɛruḍ n umtil-nnes atunsi, Kais Saied, d tin ay yeǧǧan imḍebbren n snat-a n tmura ad ssersen tirselt n ublag yebnan ɣef waɣad asnuddsan d amaynu.\nBeddu n temlilit n unabaḍ yetwaxeṣṣen i wesnegmu n Khenchla\nAsamas, 12 Dujembeṛ 2021 17:19\nKhenchla- Timlilit n unabaḍ yetwaxeṣṣen i umahil assmadan n usenegmu n twilayet n Khenchla tebda ass n lḥed deg uxxam n twilayet ddaw n tselwit n uneɣlaf amenzu, aneɣlaf n tiẓraf, Mass Aïmen Benabderrahmane.\nTimeskanin n 11 Dujembeṛ 1960 d amatar ur yettwankaṛen n tgara n teẓrehrest\nAsamas, 12 Dujembeṛ 2021 10:22\nZZAYER TAMANEƔT – Yenna-d uselway n tegduda, Abdelmadjid Tebboune, ass n usiḍyas, dakken Timeskanin n 11 Dujembeṛ 1960 llan-d d anẓa ur yettwankaṛen n tdusi n Tegrawla Tazzayrit tamangant d amatar n tgara n teẓrehrest.\nYermes Uselway Tebboune Imam n tmesgida Tameqqrant n Paris\nAkwas, 09 Dujembeṛ 2021 16:15\nLEZZAYER TAMANEƔT – Aselway n Tegduda, Abdelmadjid Tebboune yermes, ass n ukwas (lexmis) deg Lezzayer tamaneɣt, imam n tmesgida Tameqqrant n Paris, Chems Eddine Hafiz, i d-yenna yiwen n ulɣu n Tselwit n Tegduda.


Q=8	C=8	SS=0	LS=0	PS=0	DC=3	LC=0	SD=0	BS=4	G0=36	G1=18	G2=4	DLID=ber_Latn	BODY=Aεraven di lqern VII (III) – Kabyles.com\nAccueilKabylophonieAεraven di lqern VII (III)\nAεraven di lqern VII (III)\n8 décembre 2012 Hand Kabylophonie 0\nΣabdella iweṣṣa Muḥemmed akken ad yuɣal d astag*i lεiwaḍ ad yeqqim deg tɣennaḍt* n wazal n sin ileɣman imectaḥ is-tettak Texǧiǧatt yal tikelt ara t-ceggaɛ ar Suriya. Iṣaḥ-it-id d azwal*n twacult-is, ma d ayaw-is teḥḥawel-as lexlas n jernaḍt-is.Yuɣal d ameskar*mačči af lxedma-s, maca af laɛqel d leshala it-izedɣen.\nTessaweḍ tagara-nni tessuter-as akken ad yezweǧ yid-s, acku yaεǧeb-itt xilla. Netta imiren yewweḍ warem d tẓa* deg tudert-is, ma d nettat tettmatal quset* n iseggasen. Maεna ger widak i sen-d-yezzin\nmeṛṛa, d lwasila neɣ d medden, ulac win yenagḥen*s umeggared*agi n laɛmer, maca ma d baba-s n Texǧiǧatt : Khouaïled, ar ɣur-s tella lemxalfa ger lerbaḥ n trika*n yell-is ak d tin n Muḥemmed.\nZwaǧ-agi d anedruy*ameqqran di tudert-is, fiḥel ma nemmuqel diɣen ttrebga d nehhuwat, d tihuggra*n iman is-yefka Yillu i Texǧiǧatt; s wazuren*i swayes i tbedd ar ɣer-s u tga-as tayett seg inidan* timezwura.\nS trika nni si t-terfed, tεawen akken armi yuγal yuli leqder-is ar medden. Ula d arraw n xal-is Σebdella zzin-as-d, labud yewwi-as-ten lḥal, ifka-as-ten lweqt a ten-yerfed ula d netta. Mgagin-as-id, llan ar tama-s; anaten-is* stεarfen seg wergaz imi d win yeddan deg ubrid n tidett ak d ṣṣfa. Sawalen-as: llamin, argaz n ttkal; ar ɣur-s i d-ttnadin mara yili win ara s-yeǧǧen lamana neγ umgared gar medden. Yettas-asen-d d amzenfu*.\nAsmi i ɛawden s lebni i Lkaɛva, amur ameqran ihudd-it uḥemmal n waman d-yewten. Qus* seg iderma* iquriciyen ttemqqellaεen af “teẓrutt nni taberkant” * i hudden waman, ttnaɣen anwa ara tt-yerren s amkan-is akken ad yawi iseɣ* d lbaraka.\nMuḥemmed yuɣal d amzarfu*, iray fell-asen akken “taẓrutt taberkant” a tt-sersen af ubalṭu*, s yenna imir a tt-refden di qus yid-sen, yal yiwen n yal wedrum. Mttafaqen akken llan, akken d Muḥemmed ara tt-yerren s ufus-is ar umekkan anda tella zik.\nTamɣit* n Muḥemmed\nMuḥemmed agi di tallit nni, xemsa u tlatin n iseggasen di laɛmer-is; di lqedd d alemmas, i feṣṣel akken ilzem lḥal, ɣur-s tuyat ttihrawanin, idmaren-is gman hrawi-it, aqerruy yeqqur, udem-is d aglayan* iruḥ isbeɣ d axemri ittqerrib ar tebrek; udem-is yezzi-as-id umeqyas n tamart tegma. Acekkuḥ-is d aberkan iṣubb d tilɣac* af tuyat-is.\nIsɛa tawenza tewsaɛ, inzer-is d aɣezfan, iruḥ yekna ar yixef. Imi-s meqqer, tuɣmas-is tticebḥanin, mwexxarent gar-asent (neqqar-as : tafazɣa).\nAllen ttiberkanin ttirriqent, lecfar zurit, timmwin-is ɣezzifit, ttirqaqin, ṣubbent-d ar ddaw n yeẓri anda i d-ittbin uẓar yettcuffu mara yili yerkeb-it wurrif.\nTasegma-ines dima tennecraḥ ɣas ur yettmuqul ara ar zzat.\nUr yettbadda ara akken ilaq, iruḥ yekna cwiṭ ar zzat af udem; tilḥi-s ttaxfifant, maca lwayet as-tiniḍ d yiwen yettalin tasawent. D amdan i gbedden af yiman-is, yessirid yal tikal deg ass, yecucuf kuɣas* itteg rriḥa i tamart is ak d ucekkuḥ-is.\nD netta i tezzgen ull-is. Tiɣimit-is ar tmurt akken ad ixiḍ iceṭṭiḍen d yerkasen-is. Yeshel, d aṣebbar, “yezmer iw uraju”*. Iles-is ḥlaw, werǧin ad yegzem ameslay i yiwen ma yebda-t.\nMa yeṭṭef-it yiwen deg ufus, ur t-id-yessensar ara, ayen yebuɣu yeǧǧi-t, alamma iserreḥ-as winna nniḍen d amenzu. Medden meṛṛa ttqadaren-t ttcekkiren deg-s, lxaṭer-is xfif d amehzul ciṭuḥ; d ayen d-yekkan deg lḥala n ṣeḥḥa-s. Ur yettḥawal ara awal alamma yewwit-id lḥal.\nUr iḥemmel ara, yettriḥ d kra n rriḥat, acku si lebla nni it-yuɣen. Mara yili d amuḍin, ikreh acetet n yeqrar af leḥsab n wayen i d-nna tameṭṭut Σica, tenna: mara yerfu ittɛemmir-iten s uqerruy-is am uzger yekkaten. Si zik ittas-it-id wexrab n tɣezrin* n laɛqel-is, kullaɛmad yettnerni deg-s mi yettumɣur deg laɛmer.\nIttḥussu akken iw-ḥulfu n usenbara*; d aṣemmaḍ deg iḍaren ak d yexf-is am umdan i tuɣ tawla, yeṭṭalab as-d-ernun taduli n tferruca. Imeẓẓuɣen-is ttẓewẓiwen, ddendunen. Allen-is ttɣibent, ttuṣbiḍin, ttruḥent ar zzat, ar deffir.\nUdem-is i tmeqwa n tidi ttizuranin, ttecrurunt af udem-is. Iban d alejlej n win yettumelken. Neḥsa belli liḥala am tagi ttin n bab ar usɛali*adrugan*, d tabuhelt* n temɣer anda yettwali iman-is nnig akk n medden i gella.\ntẓa: vingt neuf\nteẓrutt taberkant: la pierre noire\n*Expression: “Izmer iw uraju” (Zemeren i wraju) : expression empreintée à L. Matoub dans “Aɣurru” sur les islamistes algériens. Mahomet disait aussi à ces adeptes cette formule : ” Si tu es maillet frappe, si tu es piquet patiente!”.\n* Traduit du français d’aprés l’encyclopédie de Lavisse et Rambau sur histoires générale. Muḥemmed : la fondation de l’islamisme. pages 440, 41. De l’an 395 à 1095 (tome I).\n11 novembre 2011 Hand Kabylophonie 0\nTassɛdit: -Ɛaslam-nwen, mreḥeba-yis-wen, mreḥba yis-k a Ccix Aɛli! Yekcem kan Ccix Aɛli, temmeɣ a ttsellem af uqerruy-is, dɣa netta yekna-d. Teddem-d diɣen afu-is a tessuden. Imiren, yenna: ḥacam, ḥacam a weltma! Syenna temmeɣ tessers-asen-d tisumtiwin […]\n9 mai 2012 La Rédac Islam 0\nHéritage des pratiques de Mahomet, les razzias, les raids et les guerres de conversion furent un classique de l’expansion musulmane qui fut tellement rapide qu’elle atteignit l’Afrique du Nord en un laps de temps, sous […]\nfelis et, Praesent amet, elit. dictum eleifendUA-10888605-2


Q=0	C=0	SS=0	LS=0	PS=0	DC=0	LC=0	SD=0	BS=1	G0=2	G1=2	G2=2	DLID=ber_Latn	BODY=Asarag aɣelnaw deg Bgayet ɣef ussejhed n wemkan n teɣwalt deg wesmal n tmaziɣt\nD argaz / D tiṣekkiwin\nIgiten n yisaragen\nBGAYET– Assejhed n wemkan n teɣwalt deg wesmal n tmaziɣt yella-d d asentel n yiwen n usarag aɣelnaw ay yebdan ass n laṛebɛa, deg tesdawit n Bgayet, i lmend n ussukku n tiṭ ɣef termitin ay d-yellan deg ttawilat n yisalan (taɣemsa yuran, ṛṛadyu d tliẓri) d yebriden d ttawilat ara yettwasqedcen i lmend n waya.\nD amaru amatu n Useqqamu Unnig i Timmuzɣa, Si El Hachemi Assad, ay ireẓmen asarag-a yernu iwekked-d ɣef wecrured ay tebda tmaziɣt deg ttawilat n yisalan, am wakken ay d-yerna dakken, ula ma llan, ass-a, aṭas n yisulal n teɣwalt, maca drusit yisulal ay as-yefkan azal i tutlayt-a. « Wid ay d-yefrurin deg wenrar-a la ttmahalen s tin n weɣnas », ɣef wakken ay d-iwekked Mass Assad, am wakken ay d-iwekked daɣ ɣef « lexṣaṣ deg wenrar n ussileɣ aɣemsan s tmaziɣt ».\n« Aṭas (n yineɣmasen) ay ixuṣṣen deg tutlayt ama seg yidis n umawal, ama seg yidis n wenṭaq, ama seg win n tseddast, maca gren iman-nsen deg tirawt s tin n tmara imi ay sɛan agerdas deg tɣemsa. Ma d wiyaḍ sɛan issilɣen ijehden, ladɣa iselmaden d yimezrawen n tmaziɣt, maca ttɣimin-d xuṣṣen deg tmussni n yilugan n ṣṣenɛa (n tɣemsa) », ɣef wakken ay d-yenna yiwen n wemsarag ay d-igren tiɣri i uferru n wugur-a s « ussemres, deg ttawilat n yisalan, n yineɣmasen n tidet ay yessnen tutlayt (tamaziɣt) s tamekt tanablalt ».\nIwekked-d daɣ wemsarag-a ɣef « ussidef n uzegrir n tutlayt d yedles amaziɣ deg wahil n ussileɣ deg teɣwalt, am wakken ay d-iger tiɣri i ussebded n weɣmis anagdud s tmaziɣt aydeg ara ddukklen sin-a n yezmaren ».\nI lmend n waya, cekṛen-d kra tarmit n Tneggan Yisalan n Lezzayer deg tɣemsa, ladɣa deg wayen yerzan aqader n yilugan n wesnezwi n telɣut.


Q=0	C=0	SS=0	LS=0	PS=0	DC=0	LC=0	SD=0	BS=1	G0=16	G1=6	G2=2	DLID=ber_Latn	BODY=Yennayer : Awal n tasa n yiwet n tmeɣnast i wid d tid yelḥan di tmurt taqvaylit — Siwel\nYENNAYER (SIWEL) — Wagi d yiwen weḍris i tura Kahina, yiwet n tmeɣnast tilemzit. Terra tajmilt i Racida Ider, i wid yelḥan, wid ṭṭfen imessulta, d wid iqeddcen deg unavad aqvayli uɛḍil.\nUlama qqaren tamettut taqbaylit rqiqet tasa-s,ḥninet, wessiɛ wul-is maca tameṭṭut taqbaylit deg tegnitt n ddiq tettadded am wargaz.\nIhi imi tamurt taqbaylit d tin yettwajerḥen d iseggasen-aya, ǧǧlent tyemmatin-nneɣ, uzzlen idammen n watmaten-nneɣ. Lzayer tamesbaṭlit teswaɣ qeḍran d lḥentit maca s yisem n uselway d iɛeggalen n unavad i yefkan laman i Massa Rachida ider. Ih!F kan-as laman nettat ur tesruḥ deg waman. Tbedded am Lalla Fadma n Summer. Win i s-yeslan ad yeccarew. Ad s-nini tanemmirt-im tameqrant; awal-im yesɛa lmaɛna, yesɛa sser.\nMa d aɣref Aqbayli akken nuɣ tanumi, urǧin yebra i ṭbel deg waman. Tanemmirt i yal Aqbayli i d-yeffɣen ar tikli-agi, tikli n tidett, Tikli yettnadin lḥeqq. Tanemmirt i yimeɣnasen d tmeɣnasin, teccurem-d iberdan, tessawalem i tidett, tessawalem i lehna tessawalem i timunent.\nAkken nuɣ tannumi, adabu n lzayer amesbatli dima yenwa ad ɣ-d-yili d ugur imi tasebḥit n wass n tikliwin aṭas imeɣnasen d tmeɣnasin i yettwahebsen. Ad as nini ur ttarat s ulawen nwen. Neqqar annerez wala ad neknu. Ihi ttwaḥebsen 100 iɛeda walef, tagi i d taruzi wala kennu.\nMa d wid yebḍan ɣef sin, ljetta-s da ul-is din, ad asen nini d kunwi i ɣ-yeslemden taqbaylit. D kunwi i ɣ-d-yeldin allen yedreɣlen. Teksem-aɣ-d si ṭlam ɣer tafat. Ɣas di lɣerba ulawen ḥebken ɣef tmurt taqbaylit. Tanemmirt i mass Ferhat Mhenni, Hmed Haddag… i yal Aqbayli yesɛan taqbaylit deg ul.\nAbrid i d-newwi yessawaḍ,\nƔurwat win yettaysen,\nAd neddut d unavaḍ,\nD win i ɣ-yeldin Allen.


Q=0	C=0	SS=0	LS=0	PS=0	DC=0	LC=0	SD=0	BS=0	G0=24	G1=15	G2=6	DLID=ber_Latn	BODY=D acu i tenniḍ 02 - Afrawan\nAḥq wid i aɣ-irennun taduli ! Myal wa d acu i t-yeḥman, macca lecɣal akk n medden teddun s ifri, agdud yeṭsen, yugi ad d-yeldi allen-is ad iwali d acu i as-d-ttheggin wussan, yettaki-d kan akken ad yecḍeḥ, yettaki-d kan akken ad ihuz ammas-is ! yettemlili-d kan akken ad yerfed Leɛlam deg iberdan, ad izux s wayen i d-ḥerren lejdud-is akken ad t-ɣelten wiyaḍ. Amek almi win yellan iḍeli kan, yettnaɣ ɣaf yedles-is akked tumast-is, ass-a iqleb lbista ? Ayen i yettuɣaḍen akter amek yiwen ad yerfed ayen i gan yergazen ilan tabɣest akked tirugza akken ad d-inin ayen i yeǧǧan idamen-nsen ad xnunsen deg lqaɛa s wudem yellan mgal-nsen ; Akken ad d-segzig akter, ayen i iga Maɛtu Lunnas deg Taɣect i umi isemma « Monsieur le Président », deg-s i d-iceggeɛ izen s tebɣest d tirrugza akken ad ibedd mgal ḍḍelm akken ad d-yessebgen tumas n lejdud-is ! ass-a ad as-nsel i wawalen-nni ttwarefden, ttwabedlen s ɣur ucennay n Leqbayel i yellan yakan icennu « arraw n ferɛun », iref-d awalen-a akken ad ig yes-sen tazwara n taɣect i ixdem akken ad ifek afud i uselway imrecceḥ ɣer tefranin-a tineggura ! awalen n Lwennas ttwabedlen imukan i wakken ad cekren ass-a ayen i yerḥan Lwennas almi i iger iḍarren-is deg ubris n usmeɣnes, ayen i yeǧǧan ad mmaren idammen-is ! Amek ara nessusem i tedyan-t am tagi ? amek ara neg amḍiq i tmital n wigi gar-aneɣ ?!\nTamsalt tis snat nettwali ass-a agdud ila, yuɣ deɛwessu ɣaf yiri-s, swab ur nsel i tiɣri-s, ɛuẓgen yimdanen, allen dreɣlent, d awezɣi ad nwali ! ulama tettafeg ɣurneɣ dima d taɣaḍt, inzi-a nerfed-it ; ammaken ad nettwali taɣawsa ur aɣ-tenfiɛ ara macca yella ṭṭmeɛ deg-s ! Nugi ad nettkel ɣaf yiman-nneɣ, agdud yugi ad ikker ɣef yiman-is, am akken iruḥ as littkal deg yima-is ! yeqbel ad yeknu, iɛemmed ad yeǧǧ seg leḥq-is, yeqqar ad yemneɛ rebbi aqerruy-iw ! neqqar ur nezmir ara, nsel ala i wawalen ara aɣ-yesfeclen : “iwhen-a d ayla-nsen”, ad zwiren nutni ma desseḥ bɣan tafat”, “nekkni nettnaɣ, tarwa-nsen cegɛen-tt ad tɣer deg berra”. Ayɣer almi tettamnem akk tiɣawsiwin-a, amek almi tettamnem akk ixurriḍen-a ; Ad nemmeslayet kan tidet garaneɣ, alukan d tidet nbedd akk d yiwet n tfekka, alukan d tidet n lḥa akk d yiwen n uḍar, alukan d tidet nettsuɣ akk d yiwen n ufus, nekkat akk ɣer zzat, myal wa ur yettuɣal ara ɣer deffir ; tmnem zemren aɣ-aɣen yiwen yiwen ?! alukan win i umi i d-sutren tasusmi rzan-d ɣurs ad yeddu yidsen yezra dakken yella wayeḍ i t-id-iɛussen deffir-s, tumnem ad yeqbel s tukci ?! Ayen i bɣi ad t-id-segzuɣ, d nekkni i yettuɣalen myal tikkelt ɣer deffir, ɣef waya i d-yettili ucqiq gar-aneɣ.\nAy ayetma, ayen teẓram inet-tt-id, ayen i tebɣam xedmet-tt, yiwen ma yezmer ad ibeddel abrid-neɣ ma nezdi. D tidett, akken kan i tgiḍ azal i yima-ik ara ak-fken wiyaḍ azal, akken kan i thabeḍ amdan ara iḥs s tigdi-k. akken ad d-kfuɣ awal ad d-neṭqeɣ s kra n wawalen n Ɛli ideflawen, anda yeqqar : « Ifassen ur kkaten ara ala tira i umi laqen, iḍarren ur reggeln ara lamaɛna i ibeddi zemren ; mi d-testeqsam aqli da, ay-id-tafem gar-awen, eǧǧt-iyi abrid ad-ɛediɣ i umi i tugadem ? »\nPosté par : Yacine KHELIFA à 01:15 - D acu i tenniḍ - Commentaires  - Permalien [#]\nCommentaires sur D acu i tenniḍ 02


Q=6	C=3	SS=0	LS=0	PS=3	DC=0	LC=0	SD=0	BS=0	G0=22	G1=11	G2=6	DLID=ber_Latn	BODY=Irifiyyen jer n da d diha | Le RIFAIN\nIrifiyyen jer n da d diha\nD tanaɣit, d tanaɣit waha, anict i yemɣer Arif, yemɣer‑aneɣ deg wul kṭer. Yemɣer al mani yedwel wul‑nneɣ wer izemmer ad t‑yeksi. Wer izemmer a zzag‑s t‑nekkes. Amnus d wenni waha lebda, amnus n Urifi, wer yecqi iḥedd mani ittili. Inni ixelqen di Dyaspura dag‑sen amnus ad ssnen Arif‑nsen mamek yegga, ttweḥḥcen‑t, itteffeɣ‑dd dag‑sen mkul anebdu. Waxxa wer ten‑yeqqin aked tmurt‑a ɣir idammen, d cwayt n Tmaziɣt terreẓ.\nInni di Arif dag‑sen amnus n mamek zzag‑s ɣa ffɣen, manis ɣa kken, cḥal yegga webrid, lebḥer ma yhaj ma yersa…!\nminzi xsen ad rewlen inni n daxel. Ttwalan‑t yenni n barra d lwiz.\nMxumblent tyakitin am ca n tcuret n uppilun deg ufus n mmi-s n ca n ubeḥri. Yenna‑as ijjen i xali‑s i das-yeqqaren, qa wa da ca deg Ulanda‑ya: Rewweḥ‑dd a nembeddal, ad tessned mani wer yelli ca s tidet.\nZegga sseɛdiɣ iseggusa ɛlayen d 10 barra i Arif, xenni bdiɣ ad ssneɣ minzi ttacan Irifiyyen n Dyaspura, mayemmi mkul anebdu tettnekkar dag‑sen tmessi. Maca martayn n min da sseɛdiɣ, i sseɛduɣ di Arif, temẓi-inu tekmel rni xaf‑s cwayt. Ar mani ssneɣ minzi ttetliɛen tarwa n tmurt‑inu, ad yili d manayenni i zi telɛeɣ la d nnec.\nUla d tudert deg wamunen irasmaliyyen, tegga am tcurt‑nni n uppilun. Temxumbel aṭṭas. Di temzi ɛemmer‑s ma iwḍeɣ ad tt‑fekkeɣ bla ma qesseɣ‑tt. Aqesses‑nni, dwenni i ittejjan Irifiyyen n barra, mkul aseggʷas ad ɛelfen ɣer Arif. Melmi tettadfed di tudert tarasmalit, tɣerrqed dag‑s ar iri; ad txedmed, ad tɛiced, ad tegged tinɛacin, maca lexlas urid d tinɛacin waha, la d tibratin. Min tetteslid zeg yenni d yezwaren da, d tidet, « Fakturat, Fakturat, Fakturat ». Lḥess n xmi treẓẓmed ssenduq n tebratin, itterjiji kid‑s wul, tesḥissifed min din ɣa tafed twalat‑a. Ca n webrusi, niɣ ca n faktura tettud‑tet, niɣ d ca leɛjeb, aweddi ɣir wer tettili tebrat d tazegzawt (pulisiya) niɣ d tawraɣt waha (lfusina).\nManaya wenni yeddren di Arif wer t‑yettwili, ad yili minzi wer x‑as ssiwilen merra inni ittrewḥen deg unebdu. Maca ttwalan mindi llan nitni wer t‑yettwili wenni iẓerren Arif char deg usegg°as, Misirya, ẓẓleḍ, ttkerfiz … Tallest!\nArif n unebdu ɛemmers wer ittili d wenni n tyarẓa niɣ tefsut, Arif n unebdu ittili irewwej, dag‑s tinɛacin, iwdan ca iɛic aked ca, maca xmi ɣa ugurent talawin‑nni n ttmenyat, xenni ad yebda lazaɣ n tidet, ad tebda tudert n tidet. Ataf tetteslid ɣir « walu, lxedmet walu, seppitar walu … »\nMin ittwala di Arif wenni yeddren barra i Arif?\nTudrin wer ɣer‑sent bu ssnadeq n tebratin, dag‑sent ttasiɛ, jjiran ɣer‑sen tadyulujit d ddin am netta, leswaq dag‑sen zi mkul min das-itteɛjiben, leḥwayej rexsen mala tessemquddid min sekkʷan aked Uruppa, arrwina d lfuda manima txezred, iwdan ddren bla lqanun, lqanun yettwaḥsaben itteg tqinebt waha i wegdud. Qaɛ nxes lqanun d usistim yecna, maca lebda lebda, yessufa azellif.\nTamurt n lqanun, Tinɛacin bla tamara, lxedmet yewta zag-s wenẓer, ccan i yewdan d tewdanit, d ij n tewwurt a zag‑s yessufeɣ lwacun‑nnes zi misirya!\nTacurt‑nni n upilun waqila ad tenfekk s uqesses waha!


Q=4	C=4	SS=0	LS=4	PS=0	DC=0	LC=0	SD=0	BS=1	G0=14	G1=7	G2=4	DLID=ber_Latn	BODY=ⵜⵉⵖⵔⵎⵜ ⵏ ⵜⴰⵡⵔⵉⵔⵜ – alkasaba\nⵜⵉⵖⵔⵎⵉⵊ ⵊ ⵓⵎⵣⵔⵓⵢ\nⵜⵉⵖⵔⵎⴷ ⵏ ⵚⵚⵡⵉⵓⵚⴰ – ⵇⴷⵉⵎⴰ\nⵜⵉⵖⵔⵎⵜ ⵏ ⴰⵎⵔⴳⵓ\nⵜⵉⵖⵔⵎⵜ ⵏ ⴰⵢⵜ ⴱⵏ ⵃⴷⴷⵓ\nⵜⵉⵖⵔⵎⵜ ⵏ ⵍⵡⴷⴰⵢⴰ\nⵜⵉⵖⵔⵎⵜ ⵏ ⵜⴰⵡⵔⵉⵔⵜ\nⵜⵉⵖⵔⵎⵜ ⵏ ⵜⴰⴷⵍⴰ\nⵜⵉⵖⵔⵎⵜ ⵏ ⵎⵀⴷⵉⵢⵢⴰ\nⵜⵉⵖⵔⵎⵜ ⵏ ⴱⵓⵍoⵡⴰⵏ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⴰⵎⵔⴳⵓ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⴰⵢⵜ ⴱⵏ ⵃⴷⴷⵓ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⴱⵓⵍoⵡⴰⵏ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⵍⵡⴷⴰⵢⴰ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⵎⵀⴷⵉⵢⵢⴰ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⵚⵚⵡⵉⵓⵕⴰ – ⵇⴷⵉⵎⴰ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⵜⴰⴷⵍⴰ\nⴰⴷⵍⵉⵙⵏ ⵜⵡⵍⴰⴼⵉⵊ ⵜⵉⵖⵔⵎⵜ ⵏ ⵜⴰⵡⵔⵉⵔⵜ\nTivrmt n tawrirt\nTlla tvrmt g yat n twrirt v tuççumt n tmdint n warzazat, tili g yan wansa istawhmman bahra, tlla gr sin ibrdan iqburl lli tkkan isbbabn wahli aya, d g umjmao n sin n isaffn : asif n dads d wasif n idrmi (asif n warzazat).\n- tannayt g umzruy\nAmzruy n tvrmt ad ur ittwassn aïïas, ittubna g tasut tis mrawt d sa, ddag d yusa pmmadi lglawi issuso tt, yili d udvar n gmas lmadani (1882) g tawrirt, lli yumçn tanbaät n tlwat asgg°as n 1876.\nIssnta uzmz atrar xf ufus n sslïan mulay obd rrpman bn hicam, ioyyn mupmmad abibï lmzwari sg tlwat, ad ig lqayd xf lglawi, d imvran d ayt wawizvt. Lqayd ad nna d yiwin yat n tsrtit n ussuso g iffus n lqblt. D tkkat tawrirt g uzmz ann ddaw tnbaät n umvar mupmmad u pmad u obbu, amvar n tmnuvalt.\nDffir n lmut n umvar mupmmad u pmad u obbu, itahl pmmadi lglawi s tadyalt nns lalla ãfiyya pmad, d memmis n gmas (memmis n mupmmad abibï) itahl s lalla ijja pmad, ultmas n umvar. S manaya, zmrn iglawitn ad gin afus nnsn xf tawrirt, lli issmvrn akal d tnbaät nns, yiwän jaj n warzazat, g uzmz n ããlïan lpasan amzwaru, llig immut asgg°as n 1894, qqnen d xf tvrmt tiqbilin n (ayt warzazat, d ayt budal, …) vur wattayn n sin isgg°asn. D ur vifs ttyakks tfrgi allig idda umyawas sg tlwat.\nTssuda tnbaät n pmmadi lglawi ar asgg°as 1973 (tizi g immut), s tzmmar timqranin n gmas lbaca tthami lglawi, d tgalt taoãkëit n memmin n gmas lqayd pmmu lglawi. Bac yav mupmmad bn pmmadi advar nns ar asgg°as n 1939, çaës ssi bubkr bn lmadani. Nna yumçn tanbaät n tawrirt sg 1940 ar asgg°as g yumç lmvrib tasimant nns. Taf ad as ittuyakkas aylli illan ddaw ufus nns, puma ad yuvul s winna mi ga winnsn g isgg°Asn n ssttinat. G usgg°as n 1972, tsva tgrawt tavrmant n warzazat tivrmt n tawrirt.\nAglam n tlusi\nTuãkiwt tamzwarut n tvrmt ur sul tqqimi, ur d gis ivama vas kra idrus, lli igan amdya xf ayn izrin. Zund tadala ugani, lli ittugan s yan imk amaynu icbpn cigan igan. D usays d wudm n ivrban ilan ëëcm anaçuë. Mac kra yaänin ur sul iqqimi zund lbëuj, d irpbiyn, d zznaqi, d tdaliwin n tawjiwin.\nRuxa, tivrmt digs kkuçt n tsggiwin, iffus n lqblt nna g illa yan wammas ittugan xf ushyyu n wayda waïlas, ad amm waïlas. G tsga n iççlmä n lqblt, ttuhyya asgg°as n 1996, wasa ar çaës kccmn iwdan. D tasga lli mu ttini « stara » wasa zdvn digs mddn. V tsga tamggarur ur da digs nttafa amya, vas akrkur.\nIttuzmmem udvar n tvrmt n tawrirt, s umrsun amawas g wass n 17 fbrayr 1954 (avmis amaddud 2159 ass n 12 mars 1954, 379).


Q=0	C=0	SS=0	LS=0	PS=0	DC=0	LC=0	SD=0	BS=3	G0=18	G1=12	G2=3	DLID=ber_Latn	BODY=Home Idles Isem yiwen, tajaddit tefreq-iten\n10 Dujember 2019\nLasel d yisem\nTAMURT – Yiwen n uzayri d aɛrab, ittidir di Fransa. Yiwen wass, ibɣa ad inadi ɣef iẓruran-is deg dunnit anda ma llan, wigad igan isem ‘ISLI », am netta. Iddem-d lbottin* n tilifun, ittqellib, ittqellib armi i d-yeɣli ɣef yissem yecban winn-is. Yufa-t, bab-is, isɛa lqahwa di tɣiwant n Saint-Ouen (lqarub n Lpari).\nIṭṭef tansa* nni imiren, imerki-tt ɣef yiccer n lkaɣeḍ. Azekka nni iruḥ ad iseqsi ɣef uqahwaǧi yagi u yernu akken ad ixdem tamusni tamerbuḥt (i yettmenni). Akken yewweḍ ɣer dinna, yekcem ɣer tberna* yufa yiwen ar ukuntwar, dɣa isuter d acu ara isew. Mi is-d-issers lkas n tissit, inṭeq ar uqahwaǧi, yenna:\n– Bɣiɣ ak-id-seqsiɣ, ma ulac uɣilif (s taɛrabt)*.\nAqahwaǧi illan d aqbayli, yewhem d acu aka yebɣa as-id-yini wergaz di laɛmer walan-t wallen-is. Aqbayli inna:\n– D acu aka, ar lxir ncalleh ?\nAɛrab, aččamar-is armi d idmaren, yecmumex, yenna:\n-Teḥsiḍ neɣ ala, kečč yak isem-ik ISLI, ɣef akken i tufiɣ di lbottin n tilifun, neɣ mdah* ?\nAqbayli, yesxec* kan, ittmuqul-it, ittraju d acu ara « s-yerr d ṣṣerf akken ad t-iṣṣemmer » (01) s wawal, inna-yas:\n-Ih, akkagi i yella lḥal, isem-iw ISLI s tidett.\nAɛrab, « anida ara k-yerr din a lferḥ » (02), yerra-as s ucmumex armi d imeẓẓuɣen (03), yenna:\n-Ula d nekk isem-iw ISLI, am kečč,….Yak ziɣ adrum nneɣ yiwen, ur neḥsa…\nAqbayli yeskres tawenza-s, Aɛrab lla yettkemmil deg awal-is :\n-Ufiɣ-t di lbottin n tilifun, nekk tufiḍ lla ttnadiɣ acḥal uya ɣef tanedraw* akk anda ma llan deg dunnit, akken ahat yiwen wass a nemyagret sumata, ma irad Yillu.\naqbayli nni, iseqsa-t, wansi-t umexluq agi i yesɛan isem am netta, i d-iruḥen ar ɣur-s ad t-yerr n tfamilt-is. Winna, ittkemmil deg wawal-is yeqqar (dima s taɛrabt):\n-Ula d nekk d Azayri am kečč ! Aqbayli yerra-as:\n– Ih, am nekk… ? maca timeslayin nneɣ mxalafent ay ameddakel, neɣ mdah ?\nAɛrab yessusem kan, ibedd-as wawal (04), dɣa yenna: Ih, s tidett, maca yak d izayriyen akk i nella ? Aqbayli, inna:\n-Nniɣ-ak ay amexluq n Ṛebbi (05), sew kan lkas-ik teṭfeḍ iberdan-ik (06) s yagi di laɛnaya-k, nekk ur lliɣ n tfamilt-ik xas ismawen nneɣ yiwen; d amcabi kan i ttemcabin, wammag amer ara tiliḍ d mmi-s n laṣel-iw imi kečč d Aɛrab nekk d Aqbayli ? Dagi kan, amer di tefhimeḍ tili fiḥel ma tesseqsaḍ iyi-d.\nAɛrab isgwergwer* lkas-is ɣef tikelt, tawurt tefka-t, yeffeɣ tuffɣa n iberriq.\nlbottin: yella yiwen wakud, d asafsar n yismawen n widak yakk yesaan tilifun deg ixxamen-nsen. Deghen ak d d lmahellat d lluzint, atg,. Akken win ittqelliben kra at-yaf. tansa: ladris, uttun anda yezdegh umdan.\ns taɛrabt: am akken twalam, wigi imi neqqar aaraγen, anda ibghu imager-ik-id (ma yaaqel-ik d aqbayli) ak-d-imeslay s tmeslayt is.\ntberna: d alkan anida serbayen lbira d lancul sumata.\nyesxec: yewhem d acu ara s-id-yin wergaz nni.tanedra-a: tanaslit-is, aẓar-is, atg,…\nisgwergwer: iswa lkas-is ɣef tikelt (d’un trait).\nLemɛani n wawal:\n(01) s-yerr d ṣṣerf akken ad t-iṣṣemmer s wawal : d win ara yerren awal i yiwen, mebla ma yufa amek ara s-id-yerr s wawal ula d netta.\n(02) « anida ara k-yerr din a lferḥ »: ulac anda ar yerr lferh-ines, lferh ameqran.\n(03) yerra-as s ucmumex armi d imeẓẓuɣen: d yiwen iaɛǧeb lḥal, imiren ad yelli aqemmuc-is alamma yelli akken yella.\n(04) ibedd-as wawal: iɛareq-as wawal, yeḥsel amek ara s-id-yerr.\n(05) amexluq n Ṛebbi: ma yiwen ur nebɣa ara at-yissin.Ur t-yeḥwaǧ ara, d aberrani ar ɣur-k, atg,..\n(06) ṭṭef iberdan-ik: ur teḥwaǧeḍ ara, yugi amdan nni, yifit ad iruḥ ayaxir-is.\n* Tadyant agi, teḍra-d s tidett anida aka i d-nniɣ. Am akken teẓram, xilla n tikwal llant twaculin anda isemawen-nsen temcabin, maca kra dinn ur ten yecrik ar wedrum. Amdan agi d Aɛrab n tama n ccerq di Lzayer, ɣas akken isem ines ISLI, am uqbayli agi, maca kra dinn ur ten-yecrik, lla tameslayt, lla idammen, atg,…Am akken teẓram, d Fransa iɣ-ifkan isemawen agi nniɣ i nettawi tura di tnekkit nneɣ. Fransa dexdem awanek* aɣarim* aseggas n 1865. Ihi, aɛrab agi, imaren tawacult-is mazal-iten ttmeslay tamaziɣt, maɛran seg imiren ar tura, uɣalen d imsɛarben, berran di tutlayt ak d tjaddit-nsen. Akka i teḍra yakk d twaculin yebran i tutlayt-nsen, « beddlen tagwlimt am izeman di tefsut ».\nPrevious articleTaqbaylit nneɣ\nNext articleAεraven di lqern VII


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Aṭerḍeq n lbumbat deg usagen n Bayrut : Yuzen Uselway Tebboune izen n uɛezzi i umtil-is alubnani\nYeffeɣ-d ass n : Laṛebɛa, 05 Ɣuct 2020 19:16 Ɣran-t : 13 n tikkal\nLEZZAYER TAMANEƔT – Yuzen uselway n Tegduda, Mass Abdelmadjid Tebboune, yiwen n yizen n uɛezzi i uselway alubnani, Michel Aoun, seg ṭṭreḍqent lbumbat, ass n usinas (ttlata), deg usagen n Bayrut, i d-yenna yiwen n ulɣu n Tselwit.\n"S leḥzen d ameqqran akked tekma lqayen i sliɣ i yisali n uṭerḍeq n lbumbat i d-yeḍran, ass n usinas (ttlata), deg usagen n Bayrut, i d-yegla s lexṣara n warrumen akked tmettant, ajraḥ n mennaw n yimdanen. Deg teswiɛt n tekma am ta, ad ak-in-azneɣ s yisem-iw akked win n Lezzayer, ama d aɣref neɣ d Anabaḍ, aɛezzi, aɣiḍi akked temsetlelt-nneɣ, i kečč akked uɣref alubnani akked twaculin n teɣtas", i yura Mass Tebboune deg yizen-is.\n"Ad yefk Yuc, Uzmir, i teɣtas Tamella-as yermes-iten deg lǧennet yazen-d ṣṣber i twaculin-nsen", i yerna yenna-d uselway n Tegduda i yessarmen " tujya i yimejraḥ akked umesten n uɣref alubnani seg yir taswaɛt".\n"Ad ak-in-alseɣ a Mass tamsetlelt-nneɣ akked waddud n Lezzayer ɣer yidisan-nwen deg teswiɛt-a tuqriḥt, qbel seg-i a gma aɛuzzu-w", i d-isegra uselway Tebboune.\nYeffeɣ-d ass n : Laṛebɛa, 05 Ɣuct 2020 19:16 Taggayt : LEZZAYER Ɣran-t : 13 n tikkal Bḍu


Q=2	C=0	SS=0	LS=2	PS=0	DC=0	LC=0	SD=0	BS=3	G0=25	G1=11	G2=5	DLID=ber_Latn	BODY=Tamilla meẓẓiyen deg Yennayer - La Dépêche de Kabylie\nAccueil Tamazight Tamilla meẓẓiyen deg Yennayer\nCiṭ seg tsekla\nTtalsen-d d akken di tmurt n yideflawen d usemmiḍ, anda isekla d yimɣan xuṣṣen, tettidir yiwet n twacult di lḥif d wurrif. Argaz, d amuḍin, temmut-as tmeṭṭut, yerna-d tayeḍ. Argaz-nni ageswaḥ, ɣur-s yiwet n yelli-s, isemma-as Tamilla, d tafulkayt mačči d izli. Asmi i tella yemma-s, tettidir di talwit d tumert. Maca, liḥala tetti fell-as seg wasmi i d-tekcem axxam tmeṭṭut n baba-s.\nHa-t-an yewweḍ-d Yennayer\nYiwen n wass deg wussan n yennayer, tameṭṭut tamcumt i yettassmen si tarbibt- is, tessakki-d Tamilla tameɣbunt tanezzayt, tdegger-itt, thucc-itt, tenna-as:’’Baba-m yeṭṭef tasga, tura d kemm ara yawin adeg-is, d kemm ara yesnuzun isɣaren-a i d-ihegga di tudrin i aɣ-d-yezzin, ma ulac, ad kem-nfuɣ seg uxxam’’. Argaz ageswaḥ, yuges wul-is mi yessla i wayen yeḍran, tɣaḍ-it yelli-s, mačči d kra, yaɛreḍ ad d-iger iman-is , d lmuḥal imi tameṭṭut tamcumt tečča-t deg uxenfuc, terna tebra-as-d i limin, tenna-as: telzem-iyi tkkeffaṛt ama ur d-tettawi ara isɣaren, ad tent-senz ar d amcum fell–awen, am kečč am yelli-k-a’’.\nTamilla d tqucciḍt n yisɣaren\nTaqcict tamaɣbunt, ha-tt-an s tindaw ur nekkis seg wallen-is, d acu n tlaba, d acu n liḥala. Lemmer mazal yemma-s, tili mačči akka fell-as, ad tebrek deg wussu, ad turar am nettat am tizyiwin-is. Terfed taqucciḍt n yisɣaren ɣef tqerruyt-is, teffeɣ si tewwurt. Adfel, isudd imnaṛen, iẓeblac uddmen-d sya d sya, taddart tettak-itt i tayeḍ, yal tawwurt tbedd ɣur-s, ahat ad yili win ara yaɣen kra n tqeccrin fell-as, akken ad ifak zhir d sḥiq n wass i tt-yeggunin. Tamella meẓẓiyen, tebɣa ad d-tuɣal s axxam ad tečč imensi n yennayer, teḍmeɛ tiɣrifin–nni ara yettudehnen s zzit ur kkin waman, teḍmeɛ seksu-nni n yirden s useqqi n ṣa n yisufar d uyaziḍ, temmekta-d asmi tella yemma-s amek i tettawi tubbiyin n teɣrifin i yibelɛac i tettarra gar yikufan deg twuṛut di tekwatin, gar yicbula, deg yicaduxen n uxxam…Imi ass–nni am wakken i as-yeqqar baba-s : “Ula d ibelɛac d yiɣerṣiwen, ɣur–sen imensi, imi imensi n yennayer d asfillet n lxir d lɣella.” Maca, tugad tameṭṭut n baba-s d warraw-is amer ad tt-wwten, ur yelli win ara tt-iḥudden. Ass yedda, ṭṭlam yebda iberru-d i yicuḍaḍ-is ɣef tmurt, ameččim iɣelli-d am yaɛlawen, aḍu yettuɣal-d zhir-is seg tɣaltin. Tamilla, tekcem-itt tergagayt, tugad iɣersiwen. Laẓ, yeskew-as iẓerman-is. Aqerrif d usemmiḍ, sgezwen taksumt-is. Di tiddin-is yeẓẓayen, twala atemmu, tesseḥbeq tikli, terra metwal ɣur-s, meqqar ad tedarri. Mi tekcem, tufa lkanun mazal isduxxuy, imi dinna i ttemyagaren yiṣeyyaden d yimeksawen n tudrin-nni. Tuẓa, terwi iɣden-nni i mazal ḥman, banent-as-id kra n tirgin, tekkes-d kra n yisɣaren di tezdemt-nni i isluɣezmen tamgerḍt-is, tegger-iten ɣer lkanun, times tsaɣ deg-sen. Si lḥamu- nni i tt-id-yettawḍen, d ɛeyyu-nni i as-yerẓan ifadden, nadam isluffuy i taṭṭucin-is. Send ad teɣli deg yirebbi n yiḍes, tekcem deg ucadux n targit, amzun akken yella win i tt-yesuzunen, yettawi-as-id tizlit –nni i as-id ttalles yemma-s zik -nni:\nTamilla meẓziyen, tesnuzuy isɣaren,\nTudrin, yiwet yiwet, ḥfan yiḍarren,\nD imensi n yennayer, la yekkat udfel\nGullen deg-s wat uxxam, ad d-tawi idrimen.\nSyin, teḍleq iman–is ɣer cwiṭ n usaɣur, tsummet iɣil-is. Udem-is, yettmecɛuɛul si ticci n yifeṭṭiwjen i yettalin akin akka, tebda tettjafjaf. Tuɣal tesla i usuzen-nni\nA-t-aya , a- t-aya yiḍ, isɣaren ur nzan\nTuggad ad tt-wwten, ma tekcem s axxam\nAmek amek ara texdem i usemmiḍ d ṭṭlam?\nTeccɛel yiwen uqeccuḍ, dɣa yewwi-tt nadam.\nSyin, tekcem Tmilla temaɣbunt di targit lqayen, targit i as-d-yewwin setti-s i d-yerzan ɣur-s si taddart n At Laxert, terfed-itt gar yifassen-is, tewwi-tt akin i yitran, anda i d-zzint i yiṭṭij am yibucriḍen.\nA-tt-aya, a-tt-aya setti-s\nS lekfen acebḥan,\nTḥebbec-itt, gar yidmaren-is,\nTewwi-tt s igenwan,\nTewwi-tt ɣer uxxam-is,\nAkkin i yitran,\nḌewwrent-d i yiṭij,\nAzekka-nni, yemmeɣ isalli tudrin. Tamilla, taqcict meẓẓiyen n taddart n yideflawen d usemmiḍ, teffeɣ seg uxxam ur d-tban ara. Yal win i izemmren i tikli, yeffeɣ ad inadi fell-as. Kra n yiṣeyyaden, rran metwal atemmu-nni imi dinna i ǧǧan imrigen-nsen. Akken kan yudef yiwen seg-sen, iwala-tt teḍleq di tɣerɣart, teqqujjeṛ. Yebhet, tewwet-it lbaɣa, yuɣal yessawel i wiyaḍ: ‘’Ɣiwlet-d, ɣiwlet…ha-tt-an da, ha-tt-an da.Ufan taqcict tameɣbunt am uqejmuṛ. Refden-tt-id, wwin-tt-id ɣer taddart anda imeṭṭawen d usḥissef kecmen tizeɣwa n yimezdaɣ.\nArticle précédentInig n lweqt-a n Cccix Ṣeddiq\nArticle suivantAd yali, azekka, usebdad n Cacnaq deg temdint n Tizi Uzzu


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Taɣwalt : Asersi n yizaduren n yiwet n tɣamsa tamsadurt, d tuzwirt n ugzum\nYeffeɣ-d ass n : Akwas, 20 Yennayer 2022 16:14 Ɣran-t : 19 n tikkal\nLEZZAYER TAMANEƔT – Yenna-d uneɣlaf n Teɣwalt, Mohamed Bouslimani, ass n ukwas (lexmis), dakken tuzwirt n yimir-a n ugzum-is d asersi n yizaduren i wakken ad naweḍ ɣer yiwet n tɣamsa tamsadurt, yules-d i « umirew imezgi » n uɣlif akken ad yeḍmen akkemmel n urkad n wakk imidyaten.\nYemmeslay-d deg yiwet n temlilit n tuqqna i d-yeḍran deg tesɣimt n uɣlif akked yimasayen akked yigensasen n tregwa akked tliẓriyin tusligin yettmahalen deg tmurt n Lezzayer, yesseddi-d Mass Bouslimani dakken timlilit-a « ters deg ukatar n yiwen n umazrar n temliliyin n tuqqna akked yimidyaten yemgarden akken ad nsel i yicɣaben yemgarden akked yisumren n yigensasen n tregwa-a », ɣef wakken i d-yenna yiwen n ulɣu n uɣlif.\nYules-d uneɣlaf, i lmend n waya, i « umirew imezgi n uɣlif akken ad yemmahel akked wakk imidyaten, ama d usligen neɣ d inagduden, akken ad nekkes uguren i la ttqabalen akked uḍman n userked-nsen, deg ukatar n umidya aɣelnaw ilan iswi n uḍman n telɣut n tidet i uɣerman akked uḥuddu n tanfatin tunnigin n tmurt », isers-d ɣer tdat dakken « tuzwirt n yimir-a n ugzum d asersi n yizaduren i wakken ad naweḍ ɣer yiwet n tɣamsa tamsadurt », i yerna yenna-d uɣbalu-nni.\nIgensasen n tregwa n tliẓriwin, seg yidis-nsen, sbegnen-d « beqqu-nsen akken ad bedden, s lebɣi-nsen, ɣer yidis n yifranen iɣelnawen akked tniliwin tisertanin timeqqranin tizzayriyin, acku Lezzayer d izirig azeggaɣ anda i ttemlilit akk tmuɣliwin yerna mmidgen yimidyaten inagduden akked wusligen ».\nLast modified on Asamas, 23 Yennayer 2022 23:17\nYeffeɣ-d ass n : Akwas, 20 Yennayer 2022 16:14 Taggayt : LEZZAYER Ɣran-t : 19 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=1	G1=0	G2=0	DLID=ber_Latn	BODY=Idlisen yullin uɣebbar di tmurt n lezzayer - Tamurt\nVous Êtes Ici: Accueil → Idlisen yullin uɣebbar di tmurt n lezzayer\nQimen ḥeznen, teččan tussaft, ulac win ara n yeṭfen ger ifassen, assen yeslef, ad d-ḥulfun s tudert.\nAṭas iɣermanen yettikin di leqdic n wedlis: imazragen, inedlisen…iḥetmin lḥal, uɣalen znuzuyen isufar n wučči akken add d-sekren arraw n sen.\nIwakken izzayriyen ad d-lemden idlisen, ilaq imassayen n yidles ad d-xedmen akken xedmmen di tmurt n Brezil.Dinna, yal ameḥbus ara yeɣren yiwen udlis, ad yerbeḥ 4 wussan n tlelli.\nAkken, nekkni s izzayriyen nettidir akk di lḥebs ameqran war leḥyuḍ, yeldi deg igenni, nezmer ad d- nelmed aṭas n yidlisen akken ad d-nesnerni tilisa n tmusni akked d tilelli. Akagi, ad d-an ṣegged sin imerga s yiwen wedɣaɣ.


Q=4	C=1	SS=0	LS=0	PS=0	DC=0	LC=2	SD=0	BS=2	G0=59	G1=33	G2=11	DLID=ber_Latn	BODY=« Win ur nessin ansi i d-yekka, d awezɣi ad iẓer s anda i iteddu… » - La Dépêche de Kabylie\nAccueil Tamazight « Win ur nessin ansi i d-yekka, d awezɣi ad iẓer s...\nḤamid Ayt Sliman, d amaru, d aneɣmas\n« Win ur nessin ansi i d-yekka, d awezɣi ad iẓer s anda i iteddu… »\nprintformer PDF generation\nYessuffeɣ-d umaru Ḥamid Ayt Sliman adlis d amaynut ussan-a, ɣef umezruy n Tddukkla Yusef Uqasi. I lmend n waya i d-tella gar-aneɣ tegnit n yisteqsiyen-tiririyin i Uɣmis n Yimaziɣen.\nAɣmis n Yimaziɣen: Tuɣaleḍ-d ussan-a s udlis amaynut. Agzul ɣef wayen i d-tewwiḍ deg-s?\nḤamid Ayt Sliman: Adlis-agi (Tiddukkla n Yusef Uqasi – taqsit n umennuɣ d uktay) yella-yi di lbal acḥal d aseggas aya. Nwiɣ-t d aktay n umennuɣ-nneɣ, nekni tasuta n yiseggasen n tmanyin, ɣef yidles-nneɣ amaziɣ akked tutlayt-nneɣ taqbaylit. Ẓẓur i d-yesseɣli udabu ɣef tmagit-nneɣ seg timunent n tmurt ɣer wass-a, d netta i d-yewwin tasuta-nneɣ ad tekcem annar n temmeɣnest akken ad d-tessukkes nnekwa-nneɣ seg tmettant iɣer yebɣa ad tt-yezzuɣer udabu. Yiwen gar ttawilat i d-yeɣlin gar yifssen-nneɣ akken ad tidir teqbaylit, d asuddes n tddukkliwin tidelsanin.\nTidukkla tadelsant Yusef Uqasi i d-nesbedd deg useggas n 1989, tella-d akken ad tili d annar n unadi akked usnulfu deg yeḥricen yecqan idles am umezgun, ccna, tira. Amek i d-newwi abrid ddaw leɛnaya n tiddukkla-agi, anwi uguren i d-nemmuger deg ubrid-nneɣ ( uguren i icudden ɣer liḥala n tmetti, tudert tasertant n yiseggasen 1990/2012) d wamek qazmen tiswiɛin n ddiq yiɛeggalen n tiddukkla, d ayen iɣef i d-wwiɣ awal deg udlis-agi . Ilaq ass-a wid izemren ad arun tinagiwin-nsen ɣef leqdic adelsan neɣ asertan yecqan tamurt n Leqbayel, ur ttwexxiren ara. Ilaq ad neḥku akken amezruy-nneɣ ad yili yura s yimru n yimawlan-is mačči d wiyad. Ad yeḥkun fell-aɣ am wakken yella lḥal zik-nni. Ɣef waya, ssarameɣ inaẓuren-nneɣ akked yisertiyen-nneɣ am Kamal Hamadi, Lounis Ait Menguellet, Zedek Mouloud, Djamel Zenati, Lounaouci Mouloud, Mokrane Ait Larbi , Hend Sadi , Ferhat Mhenni ad arun iktayen-nsen (memoires), amer amezruy-nneɣ amiran ad iressi deg yixfawen-nneɣ, yerna ad t-id-taf tsuta i d-iteddun.\nUgar n tddukkla-nwen, aṭas n tlufa i d-tulseḍ ɣef umennuɣ, ɣef tmagit, am tlallit n Umussu Adelsan Amaziɣ…\nTudert n umdan teqqen ɣer tallit ideg yella. Amdan d mmi-s n timetti ideg i d-ilul. Leqdic ɣef yidles amaziɣ s ttawil n tddukkliwin yemderkal ɣef waṭas n wuguren icudden ɣer tsertit. Ur nettu ara belli gar 1990 alamma d 2012 mačči d yiwet n tadyant i d-ineɣlen ɣef tmurt. Gar tedyanin-agi, llant tid yecqan kan Tamurt n Leqbayel, am yicerrig yellan gar sin n yikabaren FFS akked RCD, Tadyant n uɣunzu n uɣerbaz deg useggas 1994, Tafsut Taberkant n 2001…atg. Am wakken diɣ nemderkal ɣef wuguren yeqqnen ɣer tmurt wakali ( iseggasen n rrebrab, tifranin tiselwayin , tisin n Bouteflika….). Ɛerḍeɣ deg udlis ad d-sekneɣ amek i d-tenǧer tddukkla Yusef Uqasi abrid-is gar wannect-a n yiɣeblan war ma yenza yixef-is di ssuq n tsertit. Deg udlis, wwteɣ amek zemreɣ akken ad d-iban wazal n yiseflan i fkan yimeɣnasen n tsuta-nneɣ akken ad tidir teqbaylit.\nSeg Umussu adelsan amaziɣ ( MCB) ɛeddi ɣef tlalit n RCD akked tuɣalin n FFS ɣer wass-a, amecwar ɣezzif. Aṭas ukud nemselḥa, ukud nezdi leqdic , i yal yiwen ilaq ad yuɣal usnemmer i as-ilaqen. Ayen nexdem ama izad ama ixus, yella d rrhina n teswiɛt, di yal tikkelt nelḥa am wakken nufa mačči akken nebɣa. Wicqa, tella tddukkla deffir tlalit n umezgun aqbayli, tella deffir n waṭas n tfaskiwin yecqan amezgun tamedyazt, ccna.Tefka nnuba akken ad d-ufraren yimedyazen imeqqranen am Ahmed Lahlou, Salem Amrane, Salmi Moussa, Mehdi Samira, Metahri Hakima, Ahmed Khattabi, akken daɣen i as-terra azal ilaqen i Muhya imi tella seg tmezwura i d-yeskecmen isefra-ines akked umezgun-ines ɣer yimaṭṭafen akked tilizri. Terra tajmilit i wacḥal d anaẓur am Matoub Lounes, Medjahed Hamid, Belhanafi, Ben Mohmed, lounis Ait Menguellet, Meksa Abdelqader. Lḥasun mačči d izli.\nUr tettwaliḍ d akken idlisen d tagnit igerrzen i yilemẓiyen akken ad issinen amezruy meskud ur t-qqaren deg uɣerbaz?\nAmezruy, d rrkiza n yal aɣref . Win ur nessin ansi i d-yekka d awezɣi ad iẓer sanda iteddu. Nekni s Leqbayel, amezruy-nneɣ si zik d wiyaḍ i t-yuran. Uran-t akken bɣan mačči akken yella. Ass-a, tasuta-nneɣ ur tegzi ara anta i d Tagelda n Kuku neɣ n At Ɛabbas. Ur teẓri ara amek tella tegnit tasertant n Tmurt n Leqbayl send tisin n urumi ɣer da. Xas deg wayen icudden ɣer yidles, tasuta tamirant ur tessin ara anwa i d Ccix Muḥend, Yusef Uqasi, acku deg uɣerbaz ur asen-sselmaden ara acu uran neɣ nnan yimussnawen-agi. Deg wannect-a amur ameqqran n umezruy n uɣref-nneɣ yettwaffer. Asirem-nneɣ d akken ad ilin yisura akked yidlisen s tuget ara d-yeḥkun tudert n yirgazen akked tilawin-nneɣ i d-yeǧǧan limara-nsen deg umezruy. Ayen ɣer wass-a n wussan ulac isura ɣef Yugurten, Masensen, Ccix Muhend, Yusef Uqasi, Syfaks Yuba , Ait Ahmed Hocine , Sliman Azem, Ccix Aheddad, Tagelda n Kuku…? Igduden-nniḍen, ssawaḍen aktay-nsen si tsuta ɣer tayeḍ s yal allal i d-yennulfan : amezgun, ssinima, idlisen, ccnawi. Ahat tura d lawan ad d-neffeɣ si ddeεwessu, ad as-nerr asnad i tjaddit: ad d-nini, ad d-nales s yal allal d acu nella d wamek nella, akken ad aɣ-id-iban wamek ara nili azekka.\nAhat yeṭṭef-ak ddeqs n wakud akken ad t-id-theggiḍ i usiẓreg?\nTira n udlis teṭṭef-iyi azal n sin n yiseggasen, acku yewɛer akken ad d-imekti umdan merra kra i tesɛedda twenza. Ilaq anadi, asteqsi, ilaq tuɣalin ɣer yiɣmisen, ɣer yidlisen, am wakken ilaq diɣ aḥader i wakken ulac win ara nettu gar wid wukud nelḥa. Kra n win i d-yegren ifassen-is ɣer uεrak n urekti n yidles, ukud nesdukkel tallit, ilaq ad t-id-nebder, ad d-nini acu yexdem, ad d-nesbeyyen iẓra i d-yerna ɣef uɣalad n lebni n teqbaylit. Ccfawat am tirget, xessint. D tira i tent-id-yettarran ddrent tudert taɣlalt. D tira i izewwin fell-asent aɣebbar n tatut. Yal agdud i d-yufraren deg umaḍal, armi yura, armi i d-yeǧǧa tanagit i tsutiwin i d-iḍefren , i d-ixad i yixef-is talaba taɣlalt( éternelle). Ass-a, ma yella taqbaylit, teffeɣ si lḥebs n timawit, tajmilit ad tuɣal i yimezwura-nneɣ i d-ineǧǧren asalu i tira ( Boulifa, Mammeri, Féraoun, Taous amrouche, Lmouhoub Amrouche, Belaid n At Ali, Malek Ouari …..) . tajmilt yifen yal tijmilin d tira akked usnulfu di yal aḥric n tẓuri. D wigi i d iferdisen ara yessidren idles aqbayli i lebda, ara t-yerren yedda d wakud atrar ideg nella, ad yekcem talsa seg tewwurt tahrawant.\nAkken i d-iban lḥal, mazal ttwamedlent-ak tewwura n teẓrigin n Tmurt armi tesmenyifeḍ Internet?\nTaluft n teẓrigin ad yettuqet fell-as wawal. Aɣbel ur yelli ara deg wannect-a. Aɣbel, ixef-is yedreg anda-nniḍen. Ilaq ad d-nini tidet: acḥal n yimeɣriyen i yellan? Anta tira i smenyafen? Ilaq diɣ ad nẓer ma yella idlisen-agi, ttnuzzun, sɛan imeɣriyen..Syin akkin ilaq aktazal n kra i d-yeffɣen… aya d leqdic n tidet, d leqdic ara yeṣṣiwden tasekla taqbaylit ɣer uswir i as-nbudd, i as-nessarem. Nnig waya, ilaq tiẓrigin ad rrent ddhen-nsent ɣer yigerrujen i d-ǧǧan wid i aɣ-yezwaren ( am usegzawal n Dallet ) ad d-alsen asuffeɣ i yidlisen yeεnan idles-nneɣ. Ilaq diɣen ayen yura Muhya , Ben Mohamed d wiyad, ad d-yeffeɣ d idlisen…acku neḥwaj asnad iṣeḥḥan deg tira, i wakken d awezɣi ad tecceḍ tsuta i d-iteddun.\nAd d-nuɣal ɣer tddukkla Yusef Uqasi. Yella usirem ad d-tuɣal ɣer wannar?\nTiddukkla Yusef Uqasi, mazal llan yiεeggalen-is, maca hujren annar taggara-agi . Ahat d εeggu, ahat d ayen-nniḍen. Yal yiwen seg-sen amek yettwali tuɣalin n tddukkla ɣer leqdic adelsan. Lemmer am nekk, yif ad d-tuɣal akken-nniḍen, s yiεeggallen-nniḍen d ilemẓiyen. Iεeggalen ara d-yawin idim amaynut i leqdic asertan, ara d-yeglun s tmuɣliwin timaynutin. Aṭas n yiḥricen idelsanen i yettraǧun ad yezwi fell-asen uɣebbar, amedya amezruy n At Jennad, taẓuri deg At Jennad. Di leεḍil ad d-yili yakk waya, lhan-d ussan-agi yiεeggalen n tddukkla tadelsent Yusef Uqasi d uheggi n uḥric wis tlata n umezrar( série) “ Yella deg wawal” . Ahat deg unebdu ara d-yasen ara d-iɛeddi deg tiliẓri. Yebna umezrar-agi ɣef tudert n umedyaz ameqqran Yusef Uqasi. Ihi, ɣef wakken nettwali, mazal qeddcen yiεeggalen n tddukkla. Γas s tuffra, meɛna mazal ur sersen ara anzel ɣer lmaɛun.\nYesteqsa-t M. Azwaw\nArticle précédentCovid-19: pas de vaccination généralisée avant mi-2021\nArticle suivantYeqqen yisem-is ɣer twacult Amrouche


Q=15	C=0	SS=0	LS=0	PS=7	DC=7	LC=0	SD=0	BS=1	G0=8	G1=6	G2=2	DLID=ber_Latn	BODY=Babwa ginya tamaynut - Wikipedia, tasanayt tilellit\nacnyal n babwa ɣinya\nbabwa ɣinya tamaynut (s tinglizt: Papua New Guinea) tga tamurt tzga dg azgn agmuḍan sg tagzirt n ginya tamaynut (tga awd tiss snat g timqqranin n tgzirin dg amaḍal) g anẓul ataram n unagraw amelwi، g umenẓaw uqyanya g tama n andunisya. tamaẓunt nns tamqqrant n tɣrmin nns burt mursbsi. d tiɣrmin tixatarin niḍn g babwa ginya tamaynut am: rabawl، wlay، d madang، d guruga. tamurt tbḍa i 19 n tɣiwant، tbḍa ɣaf kkuẓt tmnaḍin.\ntiweḍ tmnaḍt g zikk dffir isnaramn isblyuniyn d ibrtqqizn. g useggas 1884 nna ybḍan i sin izgnen، azgn agafan yḍffir i lalman d wayḍ anẓul yḍffir i tgldit tabriṭanit. g usggas 1905 tḥtallt ustralya، tqqim tnbaḍt ar ma tiwi azarug nns dgs g usggas 1973، tzzurg akk g usggas 1975. nna zdaɣn ibabwaniyn iminsaluyn. uṭṭun n imzdaɣn nns yiwḍ nig 5545000 ufgan (asggas 2005) tajumma nns 475369 km².\nllan imzdaɣn n babwa ginya tamaynut ɣr tirbaɛin d waṭṭas n iɣrifn ، yiwḍ uṭṭun n tutlayin d tantaliwib nna yllan dgs 820 n tutlayt. ynjm asnanaw agi n tutlayt d tdlsa xf addadn iṭubugrafiyn nna stbuɣla sis tgzirt، nna ybbin amsawaḍ jar waṭṭas n tirbaɛin . g lmrj amqqran yllan ammas n tgzirt yddr nig 50 ifḍ n wfgan bḍan ɣr iɣrifn nna ynxalfn d nɛazln s wanaw n tidt xf maṛṛa amaḍal ar asggas 1938 llig tzri taylalt aflla n lmrj d tsnaramtn.\nda tsswuri tnbaḍt n babwa ɣinya tamaynut assa s tutlayt tinglizt am tutlayt n tmnhalt, da ttɛtaraf s snat tutlayin nniḍn am tunṣibin - "tuk bisin" sg "hiri mutu"، nna ganin tutlayin n kryul tbuɣla sg anawn rṭana ssxdmnt imzdaɣn sg tizdayin akd isbbabn urubiyn d tnbaḍt n listiɛmar deffir asnaram n tgzirt.\nYettwaddem seg "https://kab.wikipedia.org/w/index.php?title=Babwa_ginya_tamaynut&oldid=71909"\nAsebter-agi ibeddel i tikelt taneggarut di 15:12, 28 Fuṛaṛ 2018.


Q=0	C=0	SS=0	LS=0	PS=0	DC=0	LC=0	SD=0	BS=2	G0=3	G1=2	G2=0	DLID=ber_Latn	BODY=Taqbuct Tafriqit n Yiɣlanen-2021 / Côte d'Ivoire - Lezzayer : « Ggucclen yerna bɣan ad rebḥen »\nYeffeɣ-d ass n : Akwas, 20 Yennayer 2022 15:01 Ɣran-t : 12 n tikkal\nDWALA (Kamirun) – Asleɣmay n teɣlamt taɣelnawt n Tcirḍart Djamel Belmadi yenna-d, ass n ukras (larebɛa), dakken « Izegzawen » « ggucclen yerna heyyan iman-nsen », akken ad ɛerḍen ad rnun taɣlamt n Côte d’Ivoire.\nAd urareb deg unarir Japoma deg Dwala ɣef usrag wis 17:00, yerna ad awin atiki-nsen n uzgar ɣer 1/8 n teggarant n teẓrigt tis 33 n Taqbuct Tafriqit n yiɣlanen n useggas n 2021 i wexxren s aseggas n 2022 deg Kamirun i la d-iḍerrun seg wass n 9 yennayer ar 6 furar.\n« Nesɛa tafrit dakken la ttraǧun akk ad tili tigawt igerzen seg yidis-nneɣ. D nekni i wumi yessefk ad neɣrem ayen i d-aɣ-iruḥen, yerna ad nefk ttbut n tɣariwin-nneɣ deg unarir. Ur nebɛid ara ɣef yiswi-nneɣ, yessefk kan fell-aneɣ ur nzeggel aɣḍam n yiswan.\nAql-aɣ negguccel yerna nebɣa ad nerbeḥ. Sɛiɣ aflas deg yimariren-is. Akken yebɣu yili win ara nqabel, ayen yellan d axatar ugar d rrbeḥ », i d-yenna Belmadi, deg yiwen n usarag n tɣamsa i d-yettilin qbel ad yebdu wurar, i d-yeḍran deg unarir n Japoma.\nLast modified on Asimwas, 21 Yennayer 2022 13:16\nTaqbuct Tafriqit n Yiɣlanen\nYeffeɣ-d ass n : Akwas, 20 Yennayer 2022 15:01 Taggayt : ADDAL Ɣran-t : 12 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=1	G0=3	G1=2	G2=0	DLID=ber_Latn	BODY=Tala uMaziɣ: Ismal web yelhan\nIsmal web yelhan\nNejmeɛ-awen-d, deg umagrad-agi, kra n yismal web yelhan i d-yettmeslayen ɣef Tmazɣa, tmaziɣt d yimaziɣen. Llan kra s tmaziɣt d wiyaḍ s tefransist. Tzemrem ad ten-tessfeqdem sya ɣer da i waken ad teẓrem ma yella-d umaynut ɣef wayen i ɣ-iceɣben. Ma tesnem wiyaḍ, arut-d awennit seddaw umagrad-agi.\n👉 Tala uMaziɣ\n👉 Ikufan n Tala uMaziɣ\n👉 Taseftit n wemyag di teqbaylit\n👉 Asegzawal n Tiddukla Tadelsant Imedyazen\n👉 Centre de Recherche Berbère – Inalco\n👉 Encyclopédie Berbère\n👉 Haut Commissariat à l’Amazighité\n👉 Mulud At Mɛemmer\n👉 Portail du Traitement Automatique de la Langue Amazighe\n👉 Timsirin n NUMIDYA\n👉 Timɛayin n NUMIDYA


Q=4	C=0	SS=0	LS=0	PS=4	DC=0	LC=0	SD=0	BS=0	G0=18	G1=7	G2=3	DLID=ber_Latn	BODY=Ddin d uḥenjir ameẓẓyan di Arif | Le RIFAIN\nDdin d uḥenjir ameẓẓyan di Arif\nDdin di Arif, am deg waṭṭas n tmura nniḍen, ittekker-dd x-as uḥenjir zi temẓi-nnes. Iwerret-it x baba-s d yemma-s. Itteqqen ɣer-s aṭṭas n lxezrat ɣer tudert d mamek ittɛic.\nTiwacunin di Arif, yeḥḍer ɣer-sent uxarres-a n wessgam n tarwa-nsent bac a dd-kkren x ddin-nsen, a deg-s ṭṭfen. Maca tirja n ibabaten d tyemmatin ttreẓẓant x tesḍart n tidet, xmi ttafen aḥenjir-nni i di ttuɣa tteẓẓun axaarres n ddin, mmi-tsen i umi ttuɣa tteqqnen ddin aked merra min dasen-dd-yunnḍen… Ttafen-t ittemɣir, ideḥḥa rid mamek i ttuɣa ssitimen.\nYeksi-dd Jean Piaget tnayen n lkisan kifkif di tiru d tuzzeggart, uca ikebb deg-sen aman. Min ikebb deg wa, ikebb-it deg wenneɣni. Iseqsa iḥenjiren imeẓẓyanen, yenna-sen: « Manwen i di llan waṭṭas n waman? »\nRrin-dd x-as, nnan-as: « Kifkif! »\nYedwel yekkes ijj n lkas zeg yinni, ibeddel-it s yijj n lkas d azegrar d azzdad, ikebb deg-s aman i ttuɣa deg yijj n lkas zeg yinni imezwura, amen xezzaren. uca yenna-asen: « i lexxu, man lkas i di llan waṭṭas n waman? »\nNnan-as: « di lkas-nni azegrar! Deg-s i di llan waṭṭas n waman, kter zi lkas nniḍen! »\nMin yeqqar manaya? Belli aḥenjir ameẓẓyan yeqseḥ ad imeyyeẓ mliḥ, niɣ ad yessexdem lmenṭiq!! S uya, Bla ma a das-nessidef ixarrisen n ddin ɣer walli zi temẓi!!!\nXmi das-nessadaf i uḥenjir ameẓẓyan tcuni d tuɛɛefna s lmizan n ddin, xmi ɣa yemɣer, mala mɣar yenhezz cwayt min t-itteqqnen aked ddin, merra min x-as yebna iɣeṭṭel-it! Niɣ ɛawed, yeqqar aked yexf-nnes: iwa waxxa xḍiɣ twalat-a, aqqa dinni rebbi isemmeḥ!!!\nAḥenjir ameẓẓyan, ittxessa a das-nessken min yellan d aɛeffan, a das-nini: « D aɛeffan, Agg°ej x-as », bla ma a din nessidef ddin!\nAḥenjir i ɣa yilin d argaz n tiwecca, ittxessa-neɣ a das-newc lmizan n tewdanit (tafganit), uca zeg-s i ɣa-yeɛber min yellan d asebḥan d min yellan d aɛeffan!. Al ɣa yemɣer cwayt, lexdenni izemmar ad yennurẓem x ddin-nnes, a deg-s ibeḥḥar. Lexdenni, ad yili nebna-as-dd ddsas i xef ɣa yessili tudert-nnes d mamek ɣer-s ɣa ixezzar, ddsas i yebnan x tewdanit, ittili ddin d ijjen uɣezdis zeg-s, maci d kulci.


Q=4	C=0	SS=4	LS=0	PS=0	DC=0	LC=0	SD=0	BS=0	G0=39	G1=13	G2=4	DLID=ber_Latn	BODY=Ameddakel n Yillu\nYettwassen Yebrahim d win yesɛan taflest meqqren deg Illu. Yiwen wass, yenna-yas Yillu ad iṛuḥ si tmurt-is d wexxam n baba-s, ad iṭṭef abrid ɣer tmurt nniḍen ara s-d-izekken Yillu. Yuɣ-as awal Yebrahim, ɣas akken ur yeẓri ara ɣer wanida ara t-iseddu Yillu. Yemmeslay Yillu i Yebrahim, yenna: "A k-rreɣ d lǧens meqqṛen, a k-barkeɣ, ad rreɣ isem-ik meqqeṛ, a ttuɣal d aɣbalu n lbaraka. Ad barkeɣ wid ara k-ibarken, ad naɛleɣ wid ara k-ineɛlen; yerna tiwaculin meṛṛa n dduint ad ttubarkent deg-k."\nYesɛa Yebrahim sin warrac. Smaɛil aked Isḥaaq. Iḥemmel-iten Yebrahim din sin yid-sen. Yiwen wass, mi yella yettẓalla, yanna Yebrahim i Yillu: "Ah! Ad yidir Smaɛil zdat-k!" Lebɣi n Yebrahim d akken Smaɛil d tarwa-s ad afen lemzzeyya ɣer Yillu. Yerra-yas-d Yillu: "Qebleɣ-k-id ɣef Smaɛil. Atah, a t-barkeɣ, a s-fkeɣ dderya, a t-sfuktiɣ; a d-ffɣen seg-s tnac n igeldunen, yerna a t-rreɣ d lǧens meqqren".\nDi lebɣi n Yillu, ad idiren warraw n Smaɛil, am yemdanen meṛṛa, s wudem ara yettwaqeblen ɣur-s. Yebɣa yal amdan a t-iḥemmel, a s-yeqdec. D acu kan, ur iqebbel ara amdan s ubekkaḍ-ines.\nDi tazwara n temsirt-agi, nenna-d belli Yebrahim iban-d yesɛa liman di Ṛebbi. Ajeṛṛeb meqqren n teflest-ines, yeḍra-d makken i s-yumeṛ Yillu a d-yeddem mmi-s Isḥaaq, a t-yefk d asfel. Yiwen wass Yessawel Yillu i Yebrahim, yenna-yas: "A Yebrahim!" Yebrahim yerra-yas: "Aqel-iyi." Yenna Yillu: "Ddem-d mmi-k... tekkṛeḍ a ttruḥeɣ ɣer tmurt n Murija, dinna efk-it d asfel deg yiwen n wedrar ara k-d-mmleɣ."\nYekker Yebrahim ṣbaḥ zik, iserǧ zzayla-ines, iṛuḥ aked sin iqeddacen d mmi-s Isḥaaq. Ass wiss tlata, Yerfed allen-is Yebrahim, iwala si lebɛid amkan-nni i yextaṛ Yillu. Mi llan leḥḥun Yebrahim d mmi-s ɣer wemkan-nni, yesteqsa Isḥaaq baba-s: "A baba, attah tmes, atnah yesɣaren; meɛna anda-t izimer i wesfel?" Yezzi Yebrahim ɣer mmi-s, yenna: "A mmi, d Illu ara d-iheggin i yiman-is izimer i wesfel."\nMi wwḍen ɣer wemkan-nni i sen-d-yemla Ṛebbi, yesbedd dinna Yebrahim adekkan s yeẓra, yessers fell-as isɣaren. Yurez Isḥaaq, yessers-it ɣef yesɣaren. Dɣa yeddem-d Yebrahim ajenwi, irfed-it ad yezlu mmis. Imiren yessawel-as-d lmelk n Ṛebbi seg genwan, yenna-yas: "a Yebrahim, a Yebrahim!" Dɣa yenna: "Aqel-iyi." Yenna-yas lmelk: "Ur sseqrab ara afus-ik ɣef uqcic, ur s-xeddem kra; axaṭeṛ tura zriɣ, tettagadeḍ Ṛebbi." Yerfed allen-is Yebrahim, iwala deffir-s yiwen n ikerri ttwaṭfen wacciwen-is deg isɣaren, dɣa iṛuḥ Yebrahim a d-yeddem ikerri-nni, yefka-t d asfel deg umkan n mmi-s. Ikerri-agi yeṭṭef amkan n mmi-s n Yebrahim. Idammen n ikerri-agi uzlen deg umkan n idammen n mmi-s n Yebrahim. D ikerri ur nuklal, i yruḥen d asfel deg umkan n Isḥaaq.\nTeɣlim di ddnub. Illu ur iqebbel ara ddnub, ilaq a t-imerret. Tdenbem yerna yewwi-d lḥal ad tettumertem ɣef ibekkaḍen-nwen. " Lexlaṣ n ddnub d lmut ". Amek ara nemneɛ seg zaraf-agi ? Mmi-s n Yebrahim iteddu ɣer lmut lameɛna ihegga-d Yillu s yiman-is amcafeɛ. Ikerri-nni ur nuklal, yemmut deg umkan n mmi-s n Yebrahim.\nD ikerri i yeṭfen amkan n mmi-s n Yebrahim. Ass-agi, ilaq win ara yeṭfen amkan-ik iwakken ad tmenɛeḍ i wzaraf n Yillu. Amdan-agi ur ilaq ara ad yili ubekkaḍ deg-s. Axaṭeṛ ma yella deg-s ubekkaḍ, ur yettizmir ara ad yekkes ibekkaḍen-ik. Amdan-agi yella. Ibbub yakan azaraf n Yillu deg umkan n yemdanen meṛṛa.\nAnwa-t wemdan-agi, i yzemren yerna yebɣa ad yeṭṭef amkan-ik ? D ayagi ara tlemdeḍ di temsirin i d-iteddun.\nTura, uqbel ad taẓeḍ ɣer zdat, err-d ɣef umseqsi n temsirt-agi.\n1 Yettwassen Yebrahim s:


Q=3	C=1	SS=0	LS=0	PS=1	DC=0	LC=0	SD=0	BS=0	G0=44	G1=33	G2=13	DLID=ber_Latn	BODY=Amelqi n yexbulen iberkanen – Lḥajet tameqqrant i yemsaren deg weɣraḍ awerni i uḍuqqez aqemqam | Le RIFAIN\nAmelqi n yexbulen iberkanen – Lḥajet tameqqrant i yemsaren deg weɣraḍ awerni i uḍuqqez aqemqam\nIxbulen iberkanen, zi twafitin timeqqranin min xef xeddmen imussnawen maḥend ad asent-afen ca n ufessay. Amenɛad ɛad, imussnawen ufin belli tnayen n ixublen mmelqan aked wayawya. Ca zzag-sen nnan belli qa d manaya wer yemsir zeg wami yuqeɛ « uḍuqqez aqemqam ».\nIxbulen iberkanen. Tala: Picture-alliance/dpa\nIjjen temsart (événement) d tasṭrunumit ɛemmers wer tuqiɛ. Ammu i x-as inna Allen Weinstein, amussnaw n tesṭrunumit deg usinag n Kalifurniya n tetiknulujiyt deg ij n wemsawal i yegga aked tesɣunt tamassant Tamarikant « Popular Science » mani i yenna « wa d aḍuqqeẓ ameqqran min ked mseddaren iwdan zeg wami yemsar uḍuqqeẓ aqemqam (Big bang) ». Wa d awal ig yenna Weinstein, minzi netta aqqa-t di tseḍma tamassant i yufin amelqi n tnayen-a n ixbulen iberkanen iqemqamen. Manaya ad iɛawen kṭer ḥuma ad fehmen mamec yegga weɣraḍ (univers) amek i t-nessen yiḍ-a. Amelqi n wefsay n tnayen n ixbulen iberkanen yemsar ca n sebɛa meliyar iseggusa n tfawt x tmurt. D ij n uzaru (distance), ula d alli n bnadem wer izemmer ad tt-ixayel. Amladaf n tnayen-a n tseqqiḍin (les corps) timɣraḍin tiqemqamin yewwec-aneɣ-dd ij n wexbul d aberkan d aqemqam. Mayen i dd-ixelqen ij n yinirji yemɣer s waṭṭas, isnhezz tracca tansakudt (espace-temps) n weɣraḍ. Ansakud d ij n wawal i ysxeddamen ifiziyawiyen ssadafen dag-s ilagg°ajen (les dimensions) n (Akud d wensa), nzemmar ad x-as nini ila netta d ij n usayrar (espace) dag-s rebɛa n wagg°ajen (Agg°ajen n wemkan s tlata, dag-s tuzzeggerdt, tiriwt, luɛla aked zzman). Taṭiyurit n trulativit n Einstein tettwala ila ansakud igga acnaw ij n uẓeṭṭa niɣ d tracca tkessi kulci deg weɣrad, wer dag-s la d ij n ḥajet ɣer berra-nnes.\nImussnawen wwḍen ad ssnen tamsart-a tameɣradt tameqqrant zi tmurt, mani tracca tansakudt tnhezz, tiriw uca bbanent-id ca n tesfay jebbdent wwḍent-id ar tmurt. Wer din bu ca n ufuṭu i ddegg-a n uḍuqqez, maca imerzuten wwḍen ad ssnen ẓẓga d ddriz i dd-yusin awerni i uḍuqqeẓ-a amqemqam, ameggaru-ya ggin-as isem n « GW190521 », ahezzi-ya yekka ij n lɛucur n tsigundin, imerzuten ttuɣa qqaɛ wer t-ttrijin.\nTinitin n weɣrad – afsay n tnayen iqemqamen d iberkanen\nIj n yiniri d ameqqran xmi ittemselqan tnayen n yixbulen. Tala: Reuters\nIxbulen iberkanen d ca n tseqqiḍin d timeɣraḍin, ttilint xmi i xessyen itran imeqqranen, ittreddaj weɣyay-nnsen. Imussnawen sfarrazen jar tlata n markat n ixbulen iberkanen : ameẓẓyan-nnsen i yettilin xmi ittreddaj ujebbed n ij n yitri. Din ixubulen iberkanen imeqqranen iqemqamen, ina ggin am uxbul aberkan i yellan di lwesṭ n ugalaksi-nneɣ (ttebbana) i yegg°jen s ca n 26 alef useggas n tfawt x tmurt. Netta d ij n wexbul iwezzen rebɛa imelyunen kṭer zi tfukt. Mamec din ɛawed ixbulen d iberkanen d imjahdiyen, i ttuɣa wwḍen ad ten-ssnen imussnawen n tseṭrunumt. Ixublen iberkanen dag-sen ijjen tmeḍlawt (densité) d tameqqrant d ij n jjehd n ujebbed d aqemqam, wer ttejjin la d ij n ḥajet ad tenneflet waxxa d tesfay tiliktrumagnitiyin (électromagnétiques) am tfawt, s uya i dd-ittban ibberken.\nYenna-dd jjurnal amassan « Frankfurter neue presse» (27 Abril 2021) belli « min illan d jjdid ɣer imussnawen twalat-a umi ddqel n ixbulen iberkanen immelqan ttuɣa-ten deg ij n waddad ttsemman-as s tmessna « tyuya i wer imquddin » maca waxxa amenni, nettaf lewzen-nnsen iwweḍ ad yili s 85 ḍubli i min twezzen tfukt ». iydar-dd Allen Weinstein belli itri i iweṭṭan ixess wer dd-ittsiqir ca n uxbul d aberkan jar 65 ar 120 n min twezzen tfukt. Manaya minzi itran imeqqranen weṭṭan awerni i « Supernova ». Axbul aberkan ttuɣa-t d ij n yitri ittreddaj minzi tili iɣasṭar marra jjehd-nnes uca ittkemmel s uḍuqqeẓ ameqqran (Supernova). Uca agudi (masse) ittneyraw x weɣyay –nnes amezwaru, xenni ijebbed-dd merra min yudsen. Allen Weinstein yettwala ila ixbulen iberkanen i yefsusen ttemladafen d amezwaru aked ugudi n yitran, ttemluṭṭufen jar-asen ar ɣa dewlen d ijjen n wexbul d aberkan d aqemqam.\nimussnawen wwḍen ad sewwaren ij n wexbul d aberkan\nWa d fuṭu amezwaru i wexbul aberkan. Tala: Yonhap/picture alliance\nMamec ttilin ixbulen iberkanen deg weɣraḍ? D min snuffuren qaɛ d mamec yettili wejbad-nni ameqqran mani mamec tegga ca n ḥajet wer tzemmer i walu zzat-s xelli d tfawt ? Deg useggas n 2019, amaḍal innebheḍ zzat i « ufuṭu amezwaru » deg umezruy, mani iwweḍ bnadem ad t-igg i uxbul. D ij n tseddit aked ṭṭiya d aleccini, azeggaɣ, i yellan d tili n ugudi n ugalaksi n M78 i yegg°jen x tmurt s ca n 55 melyun useggas n tfawt. Ddegg-a n usewwar yemsar s tracca n ca n itiliskupiyen i yellan mani mma di tmurt, mani jemɛen ineɣmisen-nni awerni i iseggusa n wefsay qbel i ma ad ɣa saqaren fuṭu-ya. S ij n lmeɛna nniḍen, fuṭu-ya d yus-d awerni aṭṭas n leḥsabat i yemxumblen, wer t-ggin ca nican amec tteggen ifuṭuten n i yellan nurmal.\nX manaya yura « frankfurter neue presse» (24 Mares 2021) belli « tussna n usayrar amagniti ɣer-s lhimmet d tameqqrant ḥuma a nefhem mamec tettmsurruf tametta (matière) x tma n uxbul aberkan, mani i tettili ijjen plasma dag-s trisinti, tḍeffar asayrar amagniti deg unhezzi-nnes alaḥsab ca n izerfan n ddinamika n trisinti. Maca qa ɛad din ca n iseqsan min xef ixess ad asen-afen timrarutin, minzi ixbulen iberkanen ssekkan tisfayt d tiqemqamin n tmetta ».\nDeg wul n igalaksiyen – ixbulen d iberkanen ggin am imuṭuren imagniten\nS llilet, xminni bnadem ittmuqqul mliḥ deg ujenna, ittɣima irẓem aqemmuc-nnes ɣer tiriwt n weɣrad, yeggin acnaw ijjen lebḥer n tfawt yersa, itticen ca n teycatin n lehna d wefra. Maca deg wul n ugalaksi-nneɣ d igalaksiyen nniḍen yennuffer ij n wemẓiw iserreḍ merra itran, d mamec mma yegga ca n usegnu n ugaz. Ad ten-isreḍ, ad ten-issidef deg ijjen wagg°aj d ansakud, ḥekkmen-t izerfan ifiziyawiyen ɛad wer wwiḍen ad ten-ssnen imussnawen s merra. Aqqa ixbulen iberkanen i yellan deg wammas n igalaksiyen iwezzen ugudi-nnsen kṭer s imelyaren n twalatin zeg ugudi n tfukt. Maca waxxa din tizemmar-a timassanin, maca ɛad wer ssinen walu x min din awerni i yexbulen iberkanen i iserrḍen kucci.\nEinstein yeqqar ila aqqa agudi ideqqsen izemmar ad yaweḍ ad « iceyyen » niɣ ad « ireẓ » ansakud. S uya ad igg axbul d aberkan. Ttsemman igmiren n wemkan mani wer izemmer ḥedd ad zzag-s irwel zeg wejbad n wexbul aberkan s yisem n « tiriwt n temsart ». Maḥend ad ẓwan tiriwt-a n tamsart, ataf ittejja later x tseqqiḍt mamec tegga.\nTlalit n igalaksiyen – twalat n tracca n ugaz n uhiḍrujin\nTtwalan imussnawen ila aɣraḍ-a ɣer-s 13.8 n melyar useggas. Wwḍen ad ssersen imussnawen ij n ufuṭu araḥar yekmer x weɣraḍ i ttuɣa yalleh mamec i dd-ilul, d mamec tettwagg ijj n tracca n artila s ifilan n ugaz n uhiḍrujin i zi ttwaggen igalaksiyen amec i ten-nessen yiḍ-a. Ttwalan imussnawen ila gaz-nni yegga am ijen n lisans i zi ttwaggen itran i idewlen d ixbulen d iberkanen wami reddjen. Itran ttnejmaɛen jar-asen ḥuma ad saqaren igalaksiyen. Ij n tɣuri tettwafser di tesɣunt n « Astronomy and astrophysics » (18 Mars 2021) temmel-dd ij n ufuṭu xedmen-t ca n imussnawen immal-d lallaɣ n weɣraḍ s ij n utiliskup qqaren-as Hubble.\nΓer ɛawed : Ajenna s kamira: umi qqaren cwayt n ttsawar!


Q=8	C=4	SS=4	LS=0	PS=4	DC=0	LC=0	SD=0	BS=1	G0=19	G1=7	G2=0	DLID=ber_Latn	BODY=Ilindi d willkommenskultur asegass-a d akeddar - Tamurt | Isallen n tmurt\nHome Amadal Ilindi d willkommenskultur asegass-a d akeddar\n4 Ctember 2016\nAkka d willkommenskultur id-sken imiren llalman. Maca akken walaγ illa wayen nniḍen ddaw yifer. Ma illa tecfam, ilindi d Llalmen i iqemḍen taqlaḍt γef tmurt n Legrik izren di teγzint tudmist. Medden deg umaḍal merra wallan Llalman am akken qessiḥet nezzeh. Taγmist n Legrik tessel-as i Angela Merkel talava n Inaziyen akken ad tt id sken d tin n ur nesâi ul d tasa. Ihi Angela tera ad tessettu anecta s uqval n wanecten n medden. Am akken ur tezmir ara ad tanef ar tewwura, γef umnar n Llalman i laẓ d Llalman teṛwa terretwi.\nTella daγen taluft n tezmert n Llalman imi d aqerruy n tmacint di tadamsa n Turuft. Akka i turiγ ilindi. Ahat rran diγen Ilmanen ad sseknen d akken yiwen ur asen izmir, d akken zwaren u ugaren ak wiyaḍ. Rran ad sseknen d akken zemren imi tuki u tuli Llalman assa.\nIlla daγen umezruy is-ifkan yir udem. Aṭas iten ittwalin d at-miḥyaf, d iquranen d iqesḥanen. Maca s wakka vegnen-d d akken ur illin ara d anect-a. Maca d at wul, d at wayen ilhan.\nMa d assa, anect-en n wayen ilhan, anecten n lxir d ucmumeḥ ur d-iqqim deg-s iqiḥ. Dγa kra irevraven ewwten Llalman d kra n Inselmen qqucen, âedmen, ukren sfesden sxesren am akken nnumen. Amek i ten wallan Ilmanen assa? Amek i tent walla massa Merkel assa? Limer teẓri ayen teẓra assa u tegzem di ṛṛay am ilindi, akken ad teldi tawwurt n tmurt d wurawen n iγermanen? Wisen. Maca nekni s wid isnen Inselmen neẓra xas neṭṭef imawen nneγ.\nPrevious articleAkli Azwaw : Tanemmirt i Tiddukla Tadelsant TIƐWININ\nNext articleMyal yiwen s nnuva-s